Na deponiju "Brijesnica" godišnje se odloži 29.220 tona komunalnog otpada\nNa regionalnu sanitarnu deponiju "Brijesnica" u Bijeljini u prošloj je godini odloženo 29.220 tona čvrstog komunalnog otpada iz grada, što je u granicama višegodišnjeg prosjeka, navodi se u izvještaju preduzeća "Eko dep" koji će 28. aprila razmatrati Skupština grada.\nOpština Ugljevik je na regionalnu deponiju odložila 3.364 tone komunalnog otpada, opština Lopare 1.428 tona, a opština Teočak u Federaciji BiH 1.044 tone.\nTokom 2019. i 2020. godine završena je izgradnja prvog dijela treće sanitarne ćelije na 2,2 hektara i kapacitetom za odlaganje 240.000 tona čvrstog komunalnog otpada, čime je obezbijeđeno sanitarno odlaganje za naredne dvije do tri godine.\nIz "Eko depa" navode da je neophodno intenzivno raditi na pronalaženju finansijskih sredstava za izgradnju i drugog dijela sanitarne ćelije, čime će se zaokružiti građevinska cjelina ovog objekta.\nS ciljem sprečavanja nastanka i širenja smrada u okolinu na deponiji je redovno vršeno prskanje otpada mikrobiološkim sredstvima za neutralizaciju.\nU izvještaju se navodi da je radom postrojenja za spaljivanje deponijskog gasa značajno smanjena njihova emisija i širenje neprijatnih mirisa, što je ranije predstavljalo problem za stanovnike naselja u blizini deponije, a deponijski gas se kao obnovljivi izvor energije koristi za zagrijavanje radioničkog prostora u objektu na deponiji.\nZbog specifičnih uslova koji vladaju na deponiji, gdje dolazi do brzog razmnožavanja glodara, insekata i mikroorganizama, redovna deratizacija je obavljana dva puta godišnje, a dezinfekcija i dezinsekcija i više puta u zavisnosti o godišnjeg doba i vremenskih uslova.\nIzvršena je i sadnja novih sadnica za zeleni pojas oko deponije, kao jedna od mjera prevencije emisija neprijatnih mirisa."Eko dep" je prošlu poslovnu godinu završio sa dobitkom od 208.654 KM.\nCijena deponovanja komunalnog otpada na regionalnoj sanitarnoj deponiji 50 KM.\nNa regionalnoj sanitarnoj deponiji "Brijesnica" komunalni otpad se odlaže od 2010. godine, a za njen dugotrajniji vijek neophodna je izgradnja drugog dijela treće sanitarne, za šta "Eko dep" ima svu neophodnu projektnu dokumentaciju i građevinsku dozvolu, a procijenjena vrijednost investicije je milion KM.


Važna saradnja tužilaštava Srbije i BiH | Politika | DW | 20.03.2015\nVažna saradnja tužilaštava Srbije i BiH\nSaradnja državnih tužilaštava zemalja bivše Jugoslavije veoma je bitna u rasvetljavanju ratnih zločina. To je vidljivo po brojnijim hapšenjima osumnjičenih. Saradnju ocenjuju pozitivnom i u samom Haškom tribunalu.\nHapšenje osam osoba osumnjičenih za zločine počinjene na području Srebrenice u sredu 18.3, otvorilo je još jednom pitanje saradnje tužilaštava sa obe strane Drine. Sama činjenica da je Srbija prvi put aktivno uzela ulogu u hapšenju i procesuiranju odgovornih za zločine u Srebrenici, izuzev slučaja „Škorpioni“, dovoljno govori o opredeljenosti te zemlje da konačno počne sa procesuiranjem odgovornih za ratne zločine u proteklom ratu na području Bosne i Hercegovine.\nZamenik tužioca za ratne zločine Srbije Bruno Vekarić kaže da je za takvu saradnju ključan bio Protokol o ustupanju dokaza između BiH i Srbije: „Izuzetna je saradnja između ta dva tužilaštva nakon potpisanog sporazuma, čak se u nekim slučajevima formiraju zajednički istražni timovi i, kao što vidite, sve to počelo je da daje izuzetne rezultate. Srebrenica i Štrpci su dva najveća predmeta iz proteklog rata i mesta gde su počinjeni najveći zločini. Upravo poruka koja se ovim šalje, jeste da ni žrtve Srebrenice, ali ni počinioci, neće biti zaboravljeni“.\nKraj izmeštanja pravde\nTužilaštva Srbije i BiH potpisali su Protokol o saradnji i ustupanju dokaza u istragama ratnih zločina u Briselu u januaru 2013. godine. Protokolom je definisana razmena informacija i dokaza na principu dobrovoljnosti u predmetima ratnih zločina što omogućava jednu od najbitnijih pretpostavki, a to je efikasnije postupke za ratne zločine, posebno u slučajevima kada se otvaraju paralelne istrage u BiH i Srbiji.\nIako mnogi imaju primedbe na rad tužilaštava u BiH kada je reč o procesuiranju odgovornih za ratne zločine, njihove aktivnosti, bar u poslednje vreme, govore o rešenosti da se odgovorni privedu licu pravde. U decembru prošle godine, po naredbi dva tužilaštva, uhapšeno je 14 osoba čega deset na području BiH, a četiri na teritoriji Srbije. One se u optužnici terete za ratni zločin u Štrpcima i Višegradu, kada je iz voza na relaciji Beograd-Bar, oteto i kasnije na području BiH ubijeno najmanje 20 žrtava, državljana Srbije i Crne Gore bošnjačke nacionalnosti, jedna osoba hrvatske nacionalnosti i jedna osoba afro-azijskog porekla.\n„Naša saradnja postoji i ovo je jasan pokazatelj svima u regionu koji su počinili ratne zločine da niko više ne može da se krije. Biće procesuiran, biće pronađen modus za procesuiranje svih osoba koja su se do sada skrivala u nekoj od susednih država. Svakako, tu saradnju podržava i Evropska unija i Haški tribunal“, kaže Boris Grubešić portparol Tužilaštva BiH.\nGlavni tužilac Haškog tribunala Serž Bramerc smatra da upravo saradnja tužilaštava u regionu može biti od ključnog značaja za procesuiranje odgovornih za ratne zločine. „Mi podržavamo proces procesuiranja odgovornih za ratne zločine. Pravo je svake žrtve da vidi da se ostvaruje napredak u njihovim predmetima. Želimo da vidimo i da političke strukture rade kako bi se video napredak po tim pitanjima. Treba reći da se regionalna saradnja u procesuiranju odgovornih za ratne zličine očigledno poboljšava, ali želimo da vidimo još više saradnje po tim pitanjima. Političkog pritiska na Srbiju nije bilo“, kaže Bramerc, koji je tokom protekla tri dana boravio u poseti BiH.\nSaradnja sa Tribunalom nije više uslov za pristupanje Srbije Evropskoj uniji, a obaveza kažnjavanja zločina je obaveza svake države, smatra Dušan Janjić, direktor Foruma za etničke odnose iz Beograda. Ipak, Janjić ne isključuje mogućnost da je bilo određenih političkih pritisaka da se odgovorni procesuiraju, ne samo u Srbiji već i drugim zemljama regiona, posebno uoči godišnjice zločina u Srebrenici: „Dobro je što se hapšenjem šalje poruka da svaki zločin mora biti kažnjen, a razumljivo je, zbog nepoverenja koje postoji u regionu, da će se sve što se dešava doživeti sa nekom vrstom skepse“.\nBramerc: Saradnja tužilaštava u regionu od ključnog je značaja za procesuiranje odgovornih za ratne zločine\nU oba tužilaštva ne žele da govore o konkretnim brojevima i predmetima koji su u toku, upravo zbog mogućnosti narušavanja procesa istrage koje se vode u obe zemlje. Ono što je najbitnije, smatra novinarka BH Radija 1 i članica Asocijacije izveštača sa sudova u BiH, Mirela Huković-Hodžić, da se procesi vode i da se odgovorni privode licu pravde: „Jako je dobro da se procesi vode i u Srbiji, a u tom smislu postoji i mesna nadležnost. Za zločine koji su počinjeni u Bosni i Hercegovini, najbolje bi bilo da se procesuiraju u BiH, s obzirom na satisfakciju prema porodicama žrtava koje pravdu traže već 20 godina, a sudski procesi traju predugo. U tom smislu one su generalno nepoverljive prema pravosuđu. Tako da, nakon što se procesuira nekoliko slučajeva i u Srbiji, verujem da će i poverenje biti daleko veće“, kaže Huković-Hodžić.\nMeđutim, postoje i neki predmeti u kojima dva tužilaštva i nemaju iste poglede, a to je procesuiranje Ilije Jurišića, kojeg je tužilaštvo Srbije osudilo na 12 godina jer je, kako se navodi, naredio napad na kolonu JNA 15. maja 1992. godine na Brčanskoj Malti u Tuzli. Predmet je trenutno pred Apelacionim sudom za ratne zločine u Beogradu i ovih dana trebalo bi da bude nastavljen proces, nakon što mu je ranije kazna potvrđena i u drugostepenom postupku.\nTakođe, tu su i slučajevi Ejuba Ganića i Jovana Divjaka, ratnog člana Predsedništva BiH i generala Armije BiH, oko kojih takođe nema konsenzusa, a odnosi između dve zemlje su se zakomplikovali 2010. godine, nakon što je Ganić uhapšen u Londonu po optužnici Srbije da je kriv za smrt najmanje 18 vojnika JNA 1992. godine u Dobrovoljačkoj ulici u Sarajevu. Zahtev Srbije za izručenjem je odbačen i Ganić je pušten na slobodu. Divjak je po istoj optužnici uhapšen godinu kasnije na bečkom aerodromu, a nakon tri meseca pušten je na slobodu uz obrazloženje da ne postoji osnova za izručenje Srbiji.\nTužilaštvo Bosne i Hercegovine donelo je 2012. godine naredbu o obustavljanju istrage protiv Ejupa Ganića i Jovana Divjaka u slučaju „Dobrovoljačka ulica“. Pored Ganića i Divjaka, istraga je, kako je tada rečeno u Tužilaštvu, obustavljena i protiv Hasana Efendića, Zaima Backovića, Jusufa Pušine, Emina Švrakića, Dragana Vikića, Fikreta Muslimovića, Dževada Topića, Jovice Bećirović, Rešada Jusupovića, Jusufa Kecmana, Damira Dolana i Ibrahima Hodžića.\nKljučne reči državno tužilaštvo, Srbija, BiH, Srebrenica, hapšenja, genocid, politika\nTrajni link https://p.dw.com/p/1EuIO


RIM OVAKVU "IZDAJU" NE PAMTI: Ukoliko se ostvari transfer, Pedro će postati najomraženiji fudbaler ikada!\n18. 08. 2021. u 19:33\nU modernoj istoriji nije se dogodilo da jedan igrač pređe direktno iz redova Lacija u Romu (ni obrnuto), a prema pisanju italijanskog "Kalčomerkata" španski fudbaler Pedro mogao bi da postane prvi koji će to učiniti.\nFudbaler Rome se ne nalazi u planovima novog trenera Vučice Žozea Murinja, a zanimanje za nekadašnjeg fudbalera Barselone i Čelsija iskazao je trener Lacija Mauricio Sari.\nPedro (34) je u Čelsiju igrao pod Sarijevim vođstvom u sezoni u kojoj su Plavci osvojili Ligu Evrope, a krilni fudbaler je postigao 12 pogodaka u toj sezoni.\nOn je nekadašnji svetski i evropski prvak sa reprezentacijom Španije, a ugovor sa Romom mu ističe 2023. godine, pa je za očekivati da će Lacio morati da plati obeštećenje.\nfudbalski transferi FK Roma FK Lacio Pedro\nIako Partizan muči ogromne muke sa povređenim fudbalerima, ni Santa Klara ne može da se pohvali ništa boljim zdravstvenim bilansom.\nFudbaleri Partizana, bez povređenih Saše Zdjelara i Danila Pantića, otputovali su danas u Portugaliju na meč plej-ofa za plasman u Ligu konferencija protiv Santa Klare.


IMAMO REŠENJE ZA VAŠ DOBAR SLUH · Kraljevo.online\nNASLOVNA PROMO IMAMO REŠENJE ZA VAŠ DOBAR SLUH\nPotpuno je normalno da sa godinama sluh počinje da se menja i da počinjemo da primećujemo da je potrebno uložiti dodatni napor da razumemo govor, razgovor telefonom, TV ili da slušamo omiljenu muziku. Nema potrebe brinuti za svoj sluh već ako ste primetili da slabije čujete ili je to primetio neko iz okruženja, javite se u najbliže Audiovox predstavništvo jer mi imamo rešenje za dobar sluh. Audiovox uspešno posluje od 2000. godine i generalni je zastupnik danskog proizvođača slušnih aparata Oticon koji ima tradiciju od 117 godina u ovoj oblasti a u Srbiji neprekidno radi već 58 godina. Spoj danskih kvalitetnih slušnih aparata i domaćeg znanja i iskustva koje poseduje Audiovox tim defekologa, elektro inženjera i protetičara, proveren je recept za dobar sluh.\nZakažite besplatni termin u našem predstavništvu u Kraljevu na broj telefona 036 312 382, predstavništvo se nalazi na adresi Vojvode Putnika bb (TC Danica lokal 40) a radno vreme je\nradnim danima od 9 do 16 časova.


Dezinformacije poljuljale poverenje mladih u vakcinaciju – SLOBODNA VOJVODINA\nDezinformacije poljuljale poverenje mladih u vakcinaciju\nOko 12 odsto mladih u Srbiji starosti od 18 do 30 godina primilo je prvu dozu vakcine, dok je njih 7,73 odsto revakcinisano.\nProsečna starost onih koji su vakcinisani je 25 godina – pokazuju podaci Vlade Srbije o procentu vakcinisanih među mladima. Istovremeno u mnogim mestima, procenat vakcinisanih mladih u odnosu na ukupnu punoletnu populaciju ne prelazi deset odsto, dok u deset gradova je manji od pet odsto.\nNajmanji odziv mladih je u Tutinu (dva odsto), Mionici (3,6 odsto), Kuršumliji (3,8), Žitorađu (4), Lajkovcu (4,47). Među većim gradovima sa najmanjim odzivom izdvaja se Novi Pazar (4,57).\nOvakav odziv za vakcinaciju, premijerka Srbije Ana Brnabić ocenila je kao loš, zbog čega je juče pokrenuta kampanja koja će biti usmerena upravo prema najmlađim grupama, a koja će se sprovoditi u saradnji sa vodećim muzičkim festivalima u Srbiji, okupljenim pod imenom „Ujedinjeni festivali Srbije.“\nIza te kampanje između ostalog stoji poziv mladima da se vakcinišu kako bi mogli ponovo da posećuju sve one događaje koji su im bili nedostupni prethodnih godinu i više dana. Pri tome se pre svega misli na festivale, za koje je pre nedelju dana rečeno da će biti organizovani nakon 21. juna, ako u Srbiji bude 50 odsto vakcinisanih.\n– Srbija je već mesecima jedan od globalnih lidera u masovnoj vakcinaciji. Karika koja fali je veći broj vakcinisane omladine, i mi imamo odgovornost i zadatak da ih motivišemo. Ova kampanja je naš apel mladima da se odazovu na vakcinaciju, kako bismo od 21. juna zemlju mogli da otvorimo za veće manifestacije, koje upravo njima najviše nedostaju… Cilj je ambiciozan, ako se mladi odazovu u dovoljnom broju, imamo mogućnost da ga ispunimo, poručila je premijerka.\nKomentarišući moguće efekte ovakve kampanje za Danas, psiholog Uroš Savić Kain kaže da ona može da pomogne da se ostvari zacrtan cilj od 50 odsto vakcinisanih.\n– Mladi su osetili da je njihovo mentalno zdravlje pogoršava, jer nemaju normalnost na koju su navikli, odnosno uskraćena su im između ostalog i kulturna dešavanja na kojima mogu da izraze sebe i povežu se sa ljudima. Možda se ovakav vid kampanje čini neozbiljnim na kraće staze, ali mislim da nije loše ako nam je cilj da imamo 50 odsto vakcinisanih, navodi Kain.\nIstraživanje o stavovima mladih o vakcinaciji koje je krajem aprila sproveo Novi treći put, pokazalo je da je među aktivnim i svršenim studentima do 29 godina najviše onih koji još uvek nisu sigurni da li će primiti vakcinu. Jedan od razloga koji su naveli za svoju neodlučnost bili su negativan i konfuzan uticaj medijskog izveštavanja o pandemiji i Kriznog štaba.\nIstovremeno, ispitanicu su društvene mreže prepoznali kao najčešći kanal za širenje dezinformacija, ali bez obzira na to, najveći deo studenata navodi da su i društvene mreže barem u malom procentu uticale na formiranje njihovog stava.\nUroš Savić Kain, koji je učestvovao u istraživanjima na koji način deluju lažne vesti, smatra da je širenje dezinformacija na internetu odigralo bitnu ulogu u stvaranju nepoverenja u vakcine među mladima, jer, kako kaže, „jednom plasirana netačna informacija nastavlja da utiče na ponašanje i mišljenje i nakon što se pokaže da je ona lažna“.\n– To znači da je svako deljenje dezinformacija opasno jer one ostaju pothranjenje u pamćenju i nastavljaju da igraju ulogu u donošenju odluka. Zato je veoma važno podstaći mlade da se oslanjaju pre svega na zvanične izvore informisanja, a da sve ostale posmatraju kao sekundarne, kaže Kain. On dodaje i da je podjednako bitno jasno preneti poruku da vakcine ne štite 100 odsto od obolevanja, ali da su sve vakcine koje su do sada ispitivane pokazale da štite od smrtnih ishoda.\n– Stvorila se pogrešna percepcija da vakcinisani ne mogu da obole. I onda kada su se pojavili primeri onih koji su primili vakcinu a potom i oboleli od kovida, to je poslužilo kao argument za tvrdnje da vakcine nisu delotvorne. Treba jasno reći da vakcine zapravo štite odnosno smanjuju rizik od fatalnih ishoda, ističe Kain.\nIz Ujedinjenih festivala Srbije juče su inače poručili da će kampanja delovati u dva pravca: „Neću više da igram / vrtim / sviram sam(a)“, koja je usmerena prema svima kojima nedostaju koncerti i festival, i „Ima li neko bolju ideju“, namenjena svima onima koji nisu sigurni da je vakcinacija najbolji put za izlaz iz pandemijske krize. Zajedničko za oba smera je slogan „Vakcina je jedini način da ponovo budemo zajedno“.\nPrethodnih dana epidemiolozi su upozoravali da se mere ne smeju prerano popustiti, te da bi održavanje masovnih okupljanja smelo da se dozvoli tek kada se vakciniše znatno veći broj ljudi i kada broj novozaraženih bude na nivou od nekoliko desetina dnevno.\nGde je najveći odziv\nNajveći odziv zabeležen je u Starom gradu gde je 33 odsto vakcinisanih mladih u odnosu na ukupnu punoletnu populaciju, slede Vračar (32,9 odsto) i Savski venac (29,6). Među gradovima izdvajaju se Novi Sad (17,43 odsto) i Niš( 16,72 odsto).\nPaunić: Za akademce Fajzer i Sinofarm\nEpidemiološkinja u Studentskoj poliklinici Mila Paunić kaže za Danas da među studentima postoji interesovanje za vakcine. „Mi smo dosad u Studentskoj poliklinici dali 9.000 doza vakcina. Na početku jeste bilo veće interesovanje, ali daleko od toga da ono više ne postoji. Pri tome, značajan broj studenta primio je vakcinu u domovina zdravlja ili na vakcinalnim punktovima“, navodi Paunić, dodajući da se u Studentskoj poliklinici daju Fajzer-Biontek i Sinofarm vakcina.\nKovačević: Dati mladima nadu\nOsnivač i direktor EXIT festivala Dušan Kovačević istakao je juče da su mladi u prethodnom periodu bili nazivani svakakvim imenima, kritikovani da su neodgovorni i razlog razbuktavanja epidemije. To, kako je rekao, nisu poruke koje šaljete ako želite mlade na vašoj strani. „Umesto toga, potrebno je dati im nadu, optimizam i viziju povratka normalnog života, što je njima glavna motivacija da se vakcinišu. Imajući u vidu naš uspeh u masovnoj vakcinaciji, Srbija treba da se nađe rame uz rame sa zemljama pobednicama nad pandemijom, kao što su Amerika, Kina, Britanija, Izrael i druge, koje uveliko ukidaju sve restrikcije, vraćaju svoje koncerte i festivale… Izlaz je na dohvat ruke, potrebno je da se svi vakcinišimo i sve ovo postaće realnost. Od nas zavisi“, rekao je Kovačević.


OO DNP Bar: Prijevremeni izbori jedino rešenje – DNP\nSvjedoci smo da su se od momenta odžavanja poslednjih lokalnih izbora desile značajne promjene na političkoj sceni u Crnoj Gori, što se odrazilo i na funkcionisanje lokalne samouprave grada Bara.\nDošlo je do podjele unutar jedne od vladajućih partija, što je rezultiralo stvaranjem novog političkog subjekta. Unutar same vladajuće koalicije dešavaju se sve češće podjele i neslaganja po mnogim pitanjima.\nStav DNP-a je da je ukupna situacija na političkom planu u Baru neodrživa , i da je u najboljem interesu građana Bara održavanje prijevremenih lokalnih izbora, koji bi pomogli da se riješi politička kriza koja očigledno postoji i pored brojnih negiranja od strane vladajuće garniture.\nTakođe, veliki broj građana je nezadovoljan radom organa opštine Bar, koji su često neažurni, što dodatno potvrđuje našu tvrdnju da su prijevremeni lokalni izbori jedino rešenje za izlazak iz teške društveno-političke situacije u koju se nalazi naša opština.


Likovni konkurs za niške osnovce: Evropska zelena nedelja\nNaslovna Društvo Likovni konkurs za niške osnovce: Evropska zelena nedelja\nNarodna Biblioteka u Nišu Raspisuje Konkurs\nOd 13. do 17. maja 2019, obeležava se Zelena nedelja EU koja će privući veliki broj učesnika na različite događaje, manifestacije i aktuelnosti širom Evrope.\nZakoni Evropske unije na području zaštite životne sredine utiču na naš život tako što poboljšavaju kvalitet vode i vazduha, štite prirodu i podstiču recikliranje i upravljanje otpadom. Da bi se zaista napravila očigledna razlika, ovi zakoni moraju se u celosti primenjivati.\nEvropska unija želi da ukaže na mehanizme i načine kojima može da pomogne gradovima da postanu „zeleniji” i samim tim unapredi kvalitet života i rada ljudi, ali i da podstakne lokalne zajednice i njihove građane na razmišljanje i učešće u izgradnji održive budućnosti.\nNarodna biblioteka „Stevan Sremac” u Nišu, tim povodom raspisuje likovni konkurs na temu: EVROPSKA ZELENA NEDELjA.\nPravo učešća na konkursu imaju učenici osnovnih škola na teritoriji grada Niša od I do IV razreda.\nLikovni radovi se šalju u originalu (nikako kao slika mejlom), a podloga, tehnika i format su po slobodnom izboru.\nNarodna Bibloteka Stevan Sremac u Nišu\nRadovi treba da budu potpisani na poleđini.\nPodaci o autoru koje je potrebno napisati: ime i prezime, razred, naziv škole i mesto, ime mentora i kontakt-podaci (adresa mejla ili broj telefona).\nPrethodni tekstAko ste u potrazi za boljim životom: Koliko se plaća radni sat u EU?\nSledeći tekstCineplexx Niš: Veče komedije i tri nova filmska naslova


Vesti online / Vesti / Svet / SAD "okreće leđa" ovim zemljama\nAdministracija američkog predsednika Donalda Trampa pooštrila je stav prema Venecueli, Kubi i Nikaragvi, koje je njegov savetnik za nacionalnu bezbednost Džon Bolton danas nazvao "trojkom tiranije", javlja AP.\nBolton je najavio nove sankcije Venecueli i Kubi, rekavši da će SAD uvesti i dodatne sankcije Nikaragvi.\n- Te zemlje predstavljaju destruktivne sile ugnjetavanja, socijalizma i totalitarizma - rekao je Bolton, dodavši da je taj trio "konačno naišao na tvrd orah" sa ovom administracijom.\nBolton je to izjavio u Majamiju, gde žive hiljade ljudi koji su pobegli iz te tri zemlje.\nSankcijama SAD protiv Venecuele zabranjeno je da američki državljani trguju zlatom izvezenim iz te južnoameričke zemlje, a merama protiv Kube dodata su još neka imena na postojeću "crnu listu", navodi američka agencija.\nSVET Posle Venecuele na tapetu SAD Nikaragva?


Sremskomitrovački portal LAĆARAK: Nastavak radova na proširenju kanalizacione mreže - Sremskomitrovački portal\nLAĆARAK: Nastavak radova na proširenju kanalizacione mreže013. јун 2017.kanalizacija, Laćarak, mreža, radovi objavio SMPZapočeli su dugoočekivani radovi na proširenju kanalizacione mreže u Laćarku, i to u Sremskoj i delu Niske ulice.\nIzgradnja predstavlja nastavak već započetog posla, za koji je utrošeno oko 200 miliona dinara i procenjuje se da će do kraja planiranih radova biti uloženo još toliko, kako sa lokalnog tako i sa viših nivoa vlasti. Radovi obuhvataju ugradnju kanalizacionog sistema za oko još tri kilometra.\nTako će pored već priključenih oko 600 korisnika, mogućnost priključenja dobiti još 200 domaćinstava, te će na taj način rešiti dugogodišnji problem sa septičkim jamama.\nProcenjuje se da će radovi biti završeni do jeseni, a dinamika, prema proceni izvođača, bolja je od prethodno predviđene. Radovi koje izvode procenjuju se na oko 19 miliona dinara.\nZavršetkom ovih radova biće pokriveno ukupno 800 domaćinstava, a preostaće za naredne godine još nešto više od 2000. Procenjuje se da će projekat trajati još narednih 6 do 7 godina.


Best of the Best CSL 17/18\nBest of the Best CSL 18/19\nOdigrano IV Kolo Best of the Best Lige\n10 Apr 2018 - Desavanja\n"Najveće snooker takmičenje u jugoistočnoj Evropi pod okriljem Snooker ogranizacije BiH ušlo je u krajnje zanimljivu završnicu. Četvrto kolo Best of the Best Carlsberg snooker lige BIH odigrano je prošlog vikenda u Tuzli, Bugojnu i Sarajevu."\nU klubu Click u Tuzli najbolji je bio Edin Kovačević koji je preuzeo prvu poziciju na tabeli od sjajnog Mirze Vukovića koji je također bio osvajač dva kola Lige, ali loši plasman u prethodna dva kola plasirao ga je na drugu poziciju. Ova dva igrača će sigurno obezbijediti učešće na završnom Masters turniru koji će se ove godine igrati u Bugojnu i Sarajevu.\nNišta manje interesantno nije bilo ni u Bugojnu u klubu Desetka gdje je pobjedio Adis Burak i približio se na samo 100 bodova razlike prvoplasiranom najboljem igraču u Bugojnu Tini Kamberu.\nI Burak i Kamber su također sebi obezbijedili učešće na završnom mastersu jer su obojica do sada osvojili dva kola Lige od mogućih šest.\nU Sarajevu u klubu Union Jack, Faris Vučkić već izgubljeni meč protiv aktuelnog državnog prvaka Marija Želje Miloševića preokrenuo je u svoju korist te je iz rezultata 2:0 pobijedio sa 3:2 i po treći put je osvojio prvo mjesto u Sarajevu.\nI ova dva igrača iz Sarajeva će zasigurno biti učesnici završnog Mastersa, a za ostalu dvojicu iz Sarajeva borba tek slijedi.\nU klubu Mercur u Sarajevu finale su se igrale između veterana Amira Kunića i četverostrukog državnog prvaka Kenana Terzića. Bolji je bio Terzić koji je osvojio drugo uzastopno kolo Best of the Best Carlsberg snooker Lige BiH.\nU Kiseljaku u klubu Cue Ball najbolji je bio Ivan Kristić koji je u finalu savladao sjajnog Nedžada Emšu i tako zauzeo prvu poziciju na tabeli. Nedžad Emšo na putu do finala izbacio je jednog od najboljih igrača u Kiseljaku, do tog momenta prvoplasiranog na tabeli, sjajnog Vedrana Miloševića.\nKristić i Milošević ovim plasmanom također su sebi obezbijedili učešće na finalnom Mastersu.\nDva kola završnog Mastersa za prestižnu titulu najboljeg među najboljima igraće se u junu i julu, a njih 24 kroz prvu grupnu fazu će se boriti da zauzmu svoje mjesto u kosturu od 16 igrača i završnu fazu „knockout“ sistema koja će se igrati u snooker klubu Desetka u Bugojnu.\nMario Željo Milošević potvrdio titulu „najboljeg među najboljim“\nPočinje masters takmičenje Carlsberg „Best of the Best snooker lige“ u Sarajevu\nEdin Kovačević osvajač četvrtog kola „Best of the Best“ u Tuzli\nOdigrano još jedno kolo „Best of the Best“ u Sarajevu i Bugojnu\nAzur Ibrić najuspješniji igrač trećeg kola „Best of the Best“ u Tuzli\nZlatan Fuka osvajač četvrtog kola „Best of the Best“ u Bugojnu


Nemci spremni da ulažu u Srbiji - B92.net\nBeograd -- Nemaèki investitori pozitivno ocenjuju poslovanje u Srbiji i 87 % bi se ponovo odluèilo da ulaže na srpskom tržištu, objavilo je Nemaèko privredno udruženje.\nIzvor: Beta, Tanjug èetvrtak, 22.04.2010. | 08:43\nSvako drugo preduzeæe koje je uèestvovalo u anketi Nemaèkog privrednog udruženja o uslovima poslovanja u Srbiji, oèekuje rast prometa u 2010. godini, a 39 odsto planira veæe investicije, kazali su predstavnici Udruženja.\nDirektor Delegacije nemaèke privrede u Srbiji Mihael Šmit kazao je da su direktne investicije nemaèkih firmi u Srbiju u kriznoj 2009. godini bile oko 50 miliona evra, a ove godine postoji moguænost proširenje postojeæih ulaganja na srpskom tržištu.\n"U vreme krize to je veoma bitno zbog otvaranja novih radnih mesta", istakao je on i kazao da je za privlaèenje novih investitora potrebno da Vlada Srbije bude efikasnija, posebno u smanjenju birokratije, izgradnji javne infrastruture, javnim nabavkama, subvencijama i poboljšanju pravne sigurnosti.\nOko dve treæine anketiranih preduzeæa, kazao je Šmit, ocenilo je da su mere Vlade Srbije za ublažavanje krize bile proseène ili neefikasne.\nPredsednik Upravnog odbora Nemaèkog privrednog udruženja u Srbiji Ernst Bode kazao je su privrednici ocenili da ekonomski položaj Srbije nije fantastièan, ali da je položaj preduzeæa bolji nego u prošloj godini.\nOko 30 odsto anketiranih preduzeæa svoje poslovanje u Srbiji ocenilo je kao dobro, dok 62 odsto navodi da je zadovoljavajuæe, kazao je on i dodao da 48 odsto preduzeæa oèekuje rast prometa u 2010. godini, a 42 odsto rast dobiti.\nAmbasador Nemaèke u Srbiji Vofram Mas kazao je da ukupne nemaèke investicije u Srbiji iznose oko 1,5 milijardi evra i da je Nemaèka meðu najbitinijim trgovinskim partnerima Srbije.\nPostoje potencijali za širenje trgovinske i privredne saradnje Nemaèke i Srbije, naveo je ambasador Mas i kazao da o tom potencijalu govori i to što su nemaèka preduzeæa u vreme gobalne kize tokom 2009. godine proširila angažman u Srbiji i dodao da je prošle sedmice potpisan ugovor o investiciji nemaèke fabrike èarapa Falke na jugu Srbije.\n"Tim ugovorom je predviðena investicija od oko osam miliona evra i zapošljavanja 600 ljudi", kazao je Volfram Mas.


Tko je bio meta akcije 'Wolf' u kojoj je sudjelovalo 250 policajaca – Hercegovina.in\nTko je bio meta akcije ‘Wolf’ u kojoj je sudjelovalo 250 policajaca\nMeta akcije “Wolf” je 14 osoba, uglavnom sa područja Foče i okoline, koje su osumnjičene da su u drugoj polovini 2020. godine, krijumčarile i prodavale velike količine cigareta bez akciznih markica BiH, čime su ostvarile veliku nezakonitu imovinsku korist i nanijeli štetu budžetu BiH, priopćila je Granična policija BiH.\n“Prema prikupljenim dokazima, šteta nanesena budžetu BiH je najmanje oko 400.000 KM”, navedeno je u priopćenju u kojem se dodaje da u akciji sudjeluje više od 250 pripadnika Granične policije BiH i MUP-a RS.\nPretresi se vrše na ukupno 20 lokacija.\n“Osumnjičeni su pod istragom i terete se da su djelujući kao organizirana grupa, vršili krijumčarenje, uglavnom sa područja Crne Gore u BiH i dalju distribuciju na ilegalnom tržištu duhanskih prerađevina u BiH, velikih količina cigareta koje nisu bile obilježene akciznim markicama, kako je propisano poreskim zakonodavstvom Bosne i Hercegovine”, pojašnjava se u priopćenju.\nKako se dodaje, tijekom istrage prikupljeni su dokazi da su osumnjičeni djelovali kao organizirana grupa sa jasno podijeljenim ulogama i zadacima u izvršenjima kaznenih djela.\nPostupajući tužitelj Posebnog odjeljenja za organizirani kriminal, privredni kriminal i korupciju Tužiteljstva BiH, nalazi se na terenu, gdje koordinira rad policajaca koji sudjeluju u akciji.\nOsumnjičeni će biti predati postupajućem tužitelju, koji će donijeti odluku o daljim aktivnostima u predmetu.\nPrethodni članakMostar: Zbog radova šest ulica ostaje bez vode\nSljedeći članakDvije osobe povrijeđene u prometnoj nesreći


Da li je 92% za predsednika Islanda isto što i 60% za SNS? - European Western Balkans\nRejkjavik; Foto: Wikimedia Commons\nPredsednik Islanda, nestranačka ličnost Gvidni Jouhaneson reizabran je 27. juna sa 92% posto glasova, a funkcioneri Srpske napredne stranke, uključujući i predsednika Aleksandra Vučića, već nekoliko puta naveli su ovaj primer kao dokaz da je i njihovih 60% osvojenih glasova nedelju dana ranije normalna pojava u demokratskim zemljama.\nOno što, međutim, nije objašnjeno javnosti jeste da se na islandskim predsedničkim izborima, koji se održavaju svake četiri godine, po tradiciji niko ne kandiduje protiv predsednika koji se odluči za novi mandat. U retkim slučajevima kada se to događalo, kao na ovogodišnjim izborima, izazivač je po pravilu dobijao manje od 10% glasova.\nJedini takmičarski izbori za predsednika Islanda održavaju se kada prethodni nosilac ove funkcije odluči da je napusti. Zbog toga je, od dvadeset i jednog predsedničkog izbora od nezavisnosti Islanda 1944. godine, čak dvanaest bilo samo sa jednim kandidatom – trenutnim predsednikom. Predsednik koji se kandiduje za novi mandat imao je izazivača još samo 2012, 2004. i 1988. godine.\nObjašnjenje za odluku građana Islanda da se ne kandidiju protiv novog predsednika može biti i to što je ova funkcija uglavnom ceremonijalna, kako je nakon pobede Jouhanesena podsetila televizija France 24.\n“Jasno je”, izjavio je Jouhanesen nakon svoje pobede, “da Islanđani ne žele da se njihov predsednik meša u politiku”, prenosi Icelandmonitor.\n“To ne bi bilo u skladu sa ustavnom praksom niti sa percepcijom koju javnost ima o funkciji predsednika, koji treba da podstiče jedinstvo i solidarnost i u dobrim i u lošim vremenima”, izjavio je predsednik Islanda, inače profesor istorije.\nKako Srbija, makar formalno, ima slično ustavno uređenje kao Island, pravi izbori za poređenje trebalo bi da budu parlamentarni. Na Islandu, državi koja ima približno stanovnika koliko Novi Sad, svi parlamentarni izbori u poslednjih 20 godina bili su neizvesni i takmičarski, a nijedna partija nije uspevala da dosegne ni 30% glasova.\nNa predsedničkim izborima u demokratskim zemljama ponekad može desiti da jedan kandidat pobedi sa velikom razlikom, kao što je bio slučaj sa izborima u Francuskoj 2002, kada je u drugom krugu Žak Širak pobedio Žan Mari Le Pena sa 82% prema 18%. Ipak, kada je reč o parlamentarnim izborima sa proporcionalnim izbornim sistemom, koji su održani u Srbiji 21. juna, takva dominacija jedne opcije nije normalna politička pojava.\nSrpska napredna stranka je na izborima 21. juna osvojila veći procenat nego što je na prethodnim izborima imale Jedinstvena Rusija Vladimira Putina, Partija pravde i razvoja Redžepa Tajipa Erdogana i Fides Viktora Orbana. U svim ovim državama, prema ocenama dugogodišnjih posmatrača, izbori nisu fer i pošteni.\nAleksandar VučićIslandizbori 2020Srpska napredna stranka\nNovi Pazar najveće žarište koronavirusa u Srbiji\nEWB 26. 01. 2018. 28. 01. 2018.


Prva „Dečija sportska nedelja“ u Delta City-ju - Detinjarije\nPrva „Dečija sportska nedelja“ u Delta City-ju\n17. 01. 2014 |\nŠkole fudbala, badmintona, košarke, tenisa i stonog tenisa, kao i časovi džudoa, karatea, korektivne i sportske gimnastike, brojni poligoni za demonstriranje brzine i spretnosti, puzijada… samo su deo programa koji prvi put, u okviru „Dečije sportske nedelje“, u organizaciji Delta City-ja i Sportske akademije Senjak, tokom celog dana očekuje najmlađe…\nOd košarke i fudbala do korektivne gimnastike\nSvakog dana, od 10 do 14 časova, deca iz brojnih vrtića i osnovnih škola pohađaće besplatne edukativne škole i sportske radionice, ali će se upoznati i sa vežbama kojima mogu da utiču na pravilan razvoj svoga tela i spreče neke od najčešćih oboljenja – ravna stopala i deformitet kičme. Takođe, najmlađi posetioci imaće priliku i da se oprobaju u različitim poligonima brzine i spretnosti, gde će najbolje doći do izražaja njihova fizička spremnost, kao i motoričke sposobnosti.\n„Vrati servis Karakaševiću“\nPosebna zanimljivost za posetioce i učesnike „Dečije sportske nedelje“ biće i druženja sa poznatim sportistima koji će im, pored praktičnih saveta, razgovaraće o svom profesionalnom razvoju kako bi podstakli sportske nade da nastave vredno da treniraju.\nDodatni izazov mladim stonoteniserima biće i akcija „Vrati servis Karakaševiću“ – u okviru koje će u četvrtak, 23. novembra, u 18:30 časova, ukrstiti rekete sa Aleksandrom Karakaševićem, državnim prvakom i reprezentativcem, koji je poznat po odličnoj igri levom rukom i omiljenom bekhendu. Istog dana, mladi teniseri će imati priliku da se druže i vežbaju sa selektorima Dejanom Vranešom i Bogdanom Obradovićem.\nTakmičenje u puzanju\nA kako ne bi bili zapostavljeni oni takmičari koji još nisu ni prohodali, u sredu, 22. januara, u 17:30 časova, biće organizovana i puzijada na kojoj će se birati najbrža beba.\nZavršni događaj manifestacije biće u petak, 24. novembra, u 20 časova, kada će KK Partizan, u saradnji sa Udruženjem „Plavi krug“, predstaviti projekat „One team“, u okviru koga se organizuju radionice i treninzi za decu sa dijabetesom. Učesnici projekta ovom prilikom predstaviće šta su naučili u proteklom periodu, a radionici i treningu „One team-a“ moći će da se priključe i zainteresovana deca u Delta City-ju.\nTokom celog dana, u toku trajanja „Dečije sportske nedelje“, od 10 do 22 sata, u atrijumu šoping-mola, biće organizovane radionice i treninzi, a više informacija i detaljniji program možete pronaći na sajtovima www.deltacity.rs i www.sas.co.rs.\nTagovi :Dečiji sportski dan, Delta City, Delta siti, fudbal, korektivna gimnastika, košarka, puzijada, Sportska akademija Senjak\n12 očevih pravila za životni fer-plej košarkaške legende Bore Stankovića\nZašto mrzim sportske aktivnosti svoje dece


Djorović: Prioritet je spremanje igrača za A reprezentaciju | Novinska agencija Beta\nSPORT | 22.08.2017 12:40 > 22.08 13:59\nNovi selektor mlade fudbalske reprezentacije Srbije Goran Djorović rekao je danas da je prioritet spremanje igrača iz te selekcije za A tim.\n"Cilj je da mlade igrače spremimo za A tim, ove mlade ljude koji će biti oslonac reprezentacije u budućnosti. Smatram da ova generacija ima izuzetan kvalitet", rekao je Djorović na promociji u Beogradu.\nDjorović, koji je na klupi zamenio Nenada Lalatovića, naveo je da je svestan da se neuspeh ne prašta.\n"Pritisak je uvek prisutan. Pokušaćemo da nateramo igrače da shvate da je pritisak deo njihove profesionalne obaveze", kazao je Djorović.\nOn je istakao da poštuje sve rivale i da je prvi takmičarski cilj plasman na Evropsko prvenstvo koje će se 2019. godine održati u Italiji i San Marinu.\nDjorović će na klupi mlade reprezentacije debitovati 1. septembra u duelu sa Gibraltarom na početku kvalifikacija za Evropsko prvenstvo.\nUtakmica će se igrati 1. septembra od 18 časova u Jagodini, a ulaz će biti besplatan.\nOn je pozvao 24 igrača za prvo okupljanje, a rekao je da će ubuduće još njih dobijati poziv.\n"Ima mnogo talentovanih igrača koje bih pozvao da mogu više njih da izaberem. Neki novi će sigurno biti pozivani u narednom periodu", rekao je Djorović.\nDjorović će do kraja nedelje odlučiti ko će uz njega biti deo stručnog štaba mlade selekcije.\nOn će nastaviti da obavlja posao pomoćnika selektora A reprezentacije Slavoljuba Muslina.\nSportski direktor Fudbalskog saveza Srbije Goran Bunjevčević rekao je da je potrebno da se velika imena vrate i da je Djorović idealno rešenje.\n"Smatram da je FSS doneo fenomenalnu odluku, Djorović je sjajno rešenje za put mladih reprezentativaca ka A timu, nešto najbolje što smo mogli da odaberemo i on je čovek u koga želimo da ulažemo", rekao je Bunjevčević.


"Piknik MAU " 22. avgusta u bašti Muzeja afričke umetnosti\n„Piknik MAU “ 22. avgusta u bašti Muzeja afričke umetnosti\nTanjug 18. avgusta 2021. 11:43\nBEOGRAD – Muzej afričke umetnosti i udruženje “Kišobran“ organizuju još jedan besplatan “Piknik MAU“ 22. avgusta u bašti Muzeja afričke umetnosti, koji će biti ispunjen brojnim muzičkim, kreativnim i edukativnim sadržajima, saopštili su danas organizatori.\nPored stalne izložbene postavke Muzeja, posetioci piknika imaće priliku da pogledaju tematsku izložbu “Tradicionalne pozorišne lutke Malija“ na kojoj su predstavljene lutke različitih stilova izrade i animacije karakteristične za pozorišnu formu koja se tradicionalno izvodi u južnim oblastima Republike Mali.\nPored ovoga, biće priređena stručna vođenja kroz tematsku izložbu – kustoskinja Marija Miloš predstaviće detalje istraživanja lutkarske umetnosti iz ovog dela Afrike, značaj lutaka “Đinbato“, “Antilopa sa bubnjarem i plesačima“ i ulogu omladinskih udruženja u pozorišnoj produkciji, čime se svečano i zatvara ova izložba.\nZa najmlađe posetioce održaće se dve edukativno-kreativne radionice: “Više od lutke: akuaba u kulturi Ašantija“ i “Fantastične forme: kple kple, maska naroda Baule“.\nMale figure rezbarene od drveta akuabe (popularno nazvane “lutke plodnosti“), prepoznatljiv su umetnički izraz Ašantija – naroda iz Gane.\nMaske kple kple, zajedno sa drugim maskama, nošene su kao deo kostima tokom plesova izvođenih na ceremonijama naroda Baule iz Obale Slonovače i njihova primarna uloga bila je da donesu sreću zajednici.\nNakon upoznavanja oblika i značenja ovih figura, deca će na radionicama crtanjem i bojenjem ukrasiti model lutke ili maske napravljen od kartona.\nMinistarka kulture otvorila izložbu u Etnografskom muzeju


Dan online - Ekonomija: Izabrali Airbus - 2019-09-18\nEkonomija ZA UVOĐENJE NOĆNOG LETENJA Izabrali Airbus\nAerodromi Crne Gore izabrali su kompaniju Airbus za uvođenje noćnog saobraćaja na tivatskom aerodromu, saopštio je predsjednik odbora direktora kompanije Dragoljub Bulatović.\n– Istrajavajući na značaju noćnog letenja na aerodromu Tivat, imali smo sreću da dobijemo ovako referentnu kompaniju kao što je Airbus – rekao je Bulatović.\nOn je naveo da su, osim uvjerenja u povoljan rezultat na definisanju procedura noćnog saobraćaja, u kompaniji sigurni da je to jedno od ključnih pitanja za dalji razvoj i budućnost crnogorskih aerodroma, uključujući i njihovu novu i veću vrijednost u kontekstu predstojećeg međunarodnog tendera za izbor koncesionara.\nBulatović je podsjetio da već deceniju unazad postoji stalna tražnja za dodatnim saobraćajnim slotovima na tivatskom aerodromu.\n– Noćni letovi za najznačajnija emitivna tržišta u stvari znače otvaranje novog aerodroma na postojećoj infrastrukturi, nove prihode i za Aerodrome i za turističku privredu, i otvaranje nekoliko desetina novih kvalitetnih radnih mjesta u Tivtu – kazao je Bulatović, prenosi Mina biznis.\nOn smatra da osposobljavanje alternativnog noćnog aerodroma, uz Podgoricu, ima samo po sebi ne samo ekonomski, već i strateški značaj za Crnu Goru.\nBulatović je poručio da Crna Gora i za narednu deceniju ostaje dominantno avio-destinacija.


Sve čari reke Tare | Rajska Rijeka\nAko planirate da se upustite u pravu avanturu u prirodi, saznajte sve čari reke Tare i njenu moć koja intrigira sve posetioce i one koje žude za pravom dozom adrenalina. Reka Tara je pravi prirodni dijamant sa najdubljim kanjonom u Evropi i predstavlja suzu Evrope. Svojom lepotom privlači turiste iz celog sveta da osete sve čari reke Tare i dožive nešto nesvakidašnje i uzbudljivo.\nČista reka, magična priroda, dobra zabava, druženje i avantura, sve ovo podrazumeva posetu reci Tari, a sve je to moguće uz pravu ekipu i dobru organizaciju\nKANJON TARE DUBINA\nKanjon Tare dubina iznosi do 1330 m, što ga čini najdubljim kanjonom u Evropi posle Kolorada i u svetu. Iz godine u godinu reka Tara sve je atraktivnija destinacija za odmor koja garantuje vrhunsku zabavu i pravo uživanje sa prijateljima.\nUkoliko niste znali, u kanjonu se krije preko osamdeset pećina dok su neke još uvek relativno neistražene, a u nekima su pronađeni tragovi praistorijskih ljudi.\nPored impozantnog kanjona, tu je i nesvakidašnji most na Đurđevića Tari izgrađen 1940. godine koji oduševljava svakog posetioca svojom grandioznom konstrukcijom. Neobično dug i visok, most na Đurđevića Tari je širok taman toliko da se mimoiđu automobil i kamion.\nPored magičnih predela koje nam priroda daje, Tara rafting je najpopularnija aktivnost koja će vam obezbediti da osetite moćnu reku Taru i njene brzake koji će vam podići adrenalin. Očekuje vas prava avantura sa vašom ekipom koja će vam sigurno prijatni.\nSa obzirom da je reka Tara druga poredu reka pogodna za rafting, 2005. godine održano je Evropsko prvenstvo u raftingu, a već 2009. godine i Svetsko prvenstvo u raftingu.\nTara rafting podrazumeva avanturu u gumenim čamcima sa najviše 8 do 10 ljudi u istom, a zahvaljujući njenim brzacima, Tara će vam priuštiti adrenalin kakav do sada niste osetili. Uz kompletnu neoprensku opremu, vesla i iskusnog skipera, doživećete nešto sasvim novo i moramo priznati da će vam se taj\nNaš kamp Rajska rijeka nalazi se u Foči, dočekaćemo vas sa zadovoljstvom i u pravoj domaćinskoj atmosferi. Sigurni smo da ćete uživati u komforu i kvalitetnom druženju gde ćete pored ovakve avanture uspostaviti i nova poznanstva.\nPrepustite se čarima reke Tare i našeg kampa i uživajte u svemu što smo obezbedili za vas ovog leta!


Nikolić: Samo se budala ne menja\nPredsednik Srbije Tomislav Nikolić dao je intervju za britanski "Finanšel tajms" u kome je objasnio zašto je promenio svoj politički pravac, ali je i ponovio da nikada neće priznati Kosovo kao nezavisnu državu. "Fajnenšel tajms" objavio je danas, povodom Investicionog dana Srbije u Londonu, specijalno izdanje sa nekoliko tekstova na temu - Srbija.\nBritanci su intervju s Nikolićem započeli pitanjem o promeni političke stranke Tomislava Nikolića, tačnije promene politike od nacionalističe (SRS) ka proevropskoj (SNS).\n- Nisam imao nikakav konflikt sa sobom po tom pitanju. Može se biti i nacionalista i proevropljanin, ali to je teško objasniti vama u Evropi jer je srpski nacionalizam ovde oduvek predstavljen kao nešto negativno. Međutim ja volim svoju zemlju baš kao što vi volite svoju. Počeo sam sa odbranom Jugoslavije, nastavio čuvanjem Srpske Krajne, republike Srpske, kao i čuvanjem Kosova u granicama Srbije. A sve vreme Evropa prigovara svemu što radimo. Stavljaju te na listu nepoželjnih i nameću izolaciju i sankcije. Pošto su se vremena promenila, morali smo da postavimo sebi nove ciljeve. Ima izreka u našoj zemlji koja glasi "Samo budala ne menja sebe!" - objasnio je Nikolić i dodao da je sada vreme da obezbedi narodu bolji život, socijalnu zdravstvenu zaštitu.\nNa pitanje da li vidi evropske integracije kao jedini način da se obezbedi bolji život za Srbe, Nikolić je odgovorio da članstvo u EU nije jedini put da se to ostvari, "ali je najbolji i najsigurniji".\n- Imamo brojne sporazume sa zemljama širom sveta. Imamo odlične trgovinske sporazume sa mnogo velikih, moćnih zemalja koje nisu u Evropskoj Uniji. Međutim, nažalost ne proizvodimo dovoljno jer smo proizvodnju totalno zapustili proteklih 13 godina. Ipak, mi ne gledamo EU kao šansu da dobijemo nešto para. Možda su to radile zemlje koje su već u Evropi - objašnjava predsednik Srbije.\nOn ocenjuje da je Srbija na dobrom putu da sprovede temeljne sudske i zakonodavne reforme kako bi se priključili Evropi.\nGovoreći o mogućem priznavanju Kosova, Nikolić je podsetio da u Evropi postoje zemlje koje nisu priznale Kosovo i da one zbog toga neće biti isključene iz EU. Za Srbe na Kosovu, kako kaže, najbolje je da u što većem broju izađe na izbore 3. novembra.\nPredsednik Srbije smatra i da je zemlja na doborom putu da reši o finansijske probleme.\n- Prošle godine smo uspostavili odlične kontakte sa Ujedinjenim Arapskim Emiratima i smatram da će nam saradnja sa njima pomoći da izađemo iz ove ekonomske situacije. Pristali smo na velike investicije u agrokulturi i tehnologiji, a to bi trebalo da bude osnova srpskog izvoza. U decembru ćemo početi i rad na gasovodu Južni tok koji ide iz Rusije do Italije. Takođe, pregovaramo sa kompanijama u Kini po pitanju energije i građevine - ispričao je Nikolić i izrazio zahvalnost građanima Srbije koji su Vladi dali šansu da urade tako veliki posao.\nU istom broju FT donosi i tekst o srpskoj vladi konstatujući da u njoj "istinsku moć ima prvi potpredsednik Aleksandar Vučić". Cilj vlade je članstvo u Evropskoj uniji, a kada Srbija bude otpočela pristupne pregovore, članice EU ne treba da traže izgovore da ih prekinu, ocenjeno je u specijalu "Fajnenšel tajmsa".\nPosle dvodecenijske potrage za identitetom i pravcem, izgleda da je Srbija postigla konsenzus i kao konačni cilj sebi postavila članstvo u Evropskoj uniji, navodi se u tekstu pod naslovom "Članstvo u EU cilj novih lidera Srbije".\nUz podsećanje da je sporazum o normalizaciji odnosa sa Kosovom utro put Srbiji da otpočne pregovore o pristupanju EU do januara 2014. godine, u tekstu se napominje da je to "samo početak puta koji bi mogao da traje godinama".\nSrpska vlada se sada fokusira na ekonomske probleme koji datiraju odavno, uz ambiciozne ali bolne mere štednje i strukturalne reforme koje je najavila ovog meseca, ocenjeno je u članku.\nNapredak se, ocenjuje se u tekstu, teško mogao predvideti prošle godine, kada je Tomislav Nikolić na izborima pobedio "prozapadnije orijentisanog dotadašnjeg predsednika Borisa Tadića, a vlada koju je dotad predvodila Tadićeva Demokratska stranka, zamenjena vladom sačinjenom od bivših nacionalista".\nAkcije koje je nova srpska vlada preduzela pomogle su da se EU ubedi da su vlasti ozbiljne - pogotovu kad je reč o Kosovu, gde su postigle ono što Tadić, kako se činilo, nije mogao ili nije želeo da uradi, navodi se u tekstu.\nNormalizacija odnosa sa Kosovom bio je politički riskantan poduhvat, ali se postizanje sporazuma kako bi se otpočeli pregovori sa EU pokazalo kao popularno - mada je, paradoksalno, Vučić postao popularniji od premijera, ocenjuje FT.\nVučićeva popularnost, navodi se u tekstu, mogla bi da pomogne vladi u narednim mesecima pošto se fokus pomera ka ekonomskim reformama.\nIpak, održati podršku kroz ekonomske reforme i kompleksne pregovore sa EU biće veliki izazov, a i druge prepreke bi se mogle pojaviti u budućnosti, pogotovu ako članice EU bude insistirale na tome da Srbija mora da formalno prizna nezavisnost Kosova, što bi bila cena njenog članstva, ocenjuje britanski list.\nU drugom tekstu, koji nosi naslov "Vrata Brisela jedini put za prosperitet Srbije", FT ocenjuje da, jednom kada Srbija bude započela pregovore o članstvu u Evropskoj uniji, njenih 28 država članica ne treba da traže izgovore da ih prekinu.\n"EU svakako treba visoko da podigne lestvicu, kao i za Hrvatsku i da insistira na tome da Srbija iskoreni korupciju, organizovani kriminal, da ojača nezavisnost pravosudja i da zaštiti prava manjina", piše FT.\nUlazak Srbije u EU biće dobar i za Evropu, jer će time "podupreti bezbednost u regionu ozloglašenom još od atentata na austrijskog nadvojvodu Ferdinanda 1914. godine, koji je uvukao ostatak Evrope u rat", ocenjuje list.\n"Vrata Brisela su jedini put prosperiteta" za Srbiju, ističe se u tekstu, uz objašnjenje da je pomoć od Rusije ili Ujedinjenih Arapskih Emirata upotrebljiva za modernizaciju infrastrukture i obnovu industrije, dok za dugoročnu transformaciju srpske politike i ekonomije nema realne alternative Evropskoj uniji.\nU tekstu pod naslovom "Istinsku moć u srpskoj vladi ima Vučić", FT navodi da, nošen talasom popularnosti, lider najveće stranke u vladajućoj koaliciji, prvi potpredsednik vlade Srbije nije potvrdio da razmišlja o prevremenim izborima, ali oprezno, nije ni isključio tu mogućnost.\nAko, shodno očekivanjima, EU odobri da pregovori o članstvu Srbije počnu početkom sledeće godine, čini se da bi Vučić želeo da iskoristi politički zamah, ocenjuje list.\nPoslednje ankete ukazuju da on i njegova Srpska napredna stranka mogu da osvoje dovoljno veliku pobedu koja bi im omogućila da vladaju bez sadašnjeg koalicionog partnera Socijalističke partije Srbije premijera Dačića, navodi list, uz ocenu da bi to takodje donelo naprednjacima čvrst mandat da sprovedu teške reforme koje je vlada pokrenula ovog meseca.\nPodsećajući na rezultate prošlogodišnjih izbora, list navodi da su "naprednjaci ušli u koaliciju sa socijalistima što je Dačiću omogućilo da postavi svoju cenu: mesto premijera, dok rejting demokrata od tada rapidno opada".\nDačić je od tada "bio pregovarač Srbije u razgovorima o normalizaciji odnosa sa Kosovom što je kulminiralo sporazumom postignutim u aprilu. "Međutim, kod kuće se pokazalo da je istinska moć u vladi u rukama Vučića", ocenjuje FT podsećajući da je Vučić ujedno i nasledio predsednika Nikolića na mestu šefa naprednjaka.\nKao prvi potpredsednik vlade, navodi se u tekstu, Vučić je preuzeo i odgovornost za nadgledanje srpskih obaveštajnih agencija, navodi se u članku, što mu je obezbedilo platformu za njegovu najpopularniju - mada kontroverznu - inicijativu a to je borba protiv korupcije.\nNova srpska vlada je, ocenjuje list, zadobila poverenje međunarodne zajednice jer je učinila korak ka normalizaciji odnosa sa Prištinom.\n"Iako je taj korak vezan za Kosovo izgledao rizičan na polju unutrašnje politike, činjenica da je on obezbedio najverovatniji početak pregovora sa EU u januaru doprinela je popularnosti naprednjaka i osnažila Vučića", piše FT.\nIpak, prepreka na putu ka pregovorima ostaju lokalni izbori na Kosovu 3. novembra, zaključuje britanski list, uz ocenu da bi velika izlaznost srpske zajednice obezbedila nastavak implementacije Briselskog sporazuma.\nU ekonomskom delu specijalnog izdanja Fajnenšl tajmsa, autor teksta navodi da je Vlada Srbije rešena da provede zemlju kroz ozbiljne reforme, ali ukazuje i na zabrinutost investitora i analitičara da bi povećanje poreza i smanjenje zarada moglo da poremeti rešenje duboko ukorenjenih problema.\nOstaje nejasno, dodaje Fajnenšl tajms, "da li će srpskim ministrima finansija i privrede, njihov tehnokratski status, pomoći ili odmoći u sprovodjenju reformi".\nNavodeći da su medju ekonomskim analitičarima u Srbiji mišljenja zaista podeljena oko seta vladinih mera, britanski dnevnik piše da su strani posmatrači kritični, naročito kada je u pitanju bankarski sektor.\nU tekstu posvećenom IT Sektoru, Fajnenšl tajms piše da je reč o sektoru izuzetno primamljivom za globalne investitore, i da je Srbija "omiljena lokacija za centre za tehničku podršku", što dokazuju primeri stranih kompanija poput NCR, Sitela i Euroneta.\nU sektoru proizvodnje, akcenat je na automobilskoj industriji, preciznije na Fijatu, kome Fajnenšl tajms posvećuje poseban tekst, uključujući i intervju sa prvim čovekom kragujevačke fabrike itaijanskog brenda Antonijem Ferarom, koji kao posebne prednosti Srbije, kao investicione destinacije, navodi njenu lokaciju i industrijsku kulturu”.\nAutomobili su pokretačka snaga oživljavanja industrije, zaključuje Fajnenšl tajms.\nPoljoprivreda, energetski sektor - posebno obnovljivi izvori energije, turizam, takodje su teme kojima je britanski list posvetio pažnju, napominjući da u okviru svih ovih sektora postoji podeljenost mišljenja o najboljim načinima da se napravi ekonomski preokret, ali i rešenost da se do njega dođe.


Krim je ruski region i njegova pripadnost Rusiji se ne dovodi u pitanje, rekao je portparol Kremlja Dmitrij Peskov, odgovarajući novom ukrajinskom predsedniku Volodimiru Zelenskom koji je obećao Ukrajincima da će im vratiti Krim.\nLavrov: Rusija ne pravi ustupke koji su suprotni njenim nacionalnim interesima\nRusija neće činiti ustupke koji su u suprotnosti sa njenim osnovnim nacionalnim interesima, izjavio je ministar spoljnih poslova Rusije Sergej Lavrov.\nRuski "tupoljevi" i "antonovi" iznad SAD i BiH u posmatračkim misijama\nGrupa ruskih inspektora sprovešće tokom maja dve posmatračke misije – iznad SAD i BiH. Teritoriju SAD Rusi će nadgledati od 12. do 20. maja, a BiH od danas do 17. maja, prenela je agencija Tas.\nPutin na maršu Besmrtnog puka nosio sliku svog oca\nRuski predsednik Vladimir Putin učestvovao je u Moskvi u maršu Besmrtnog puka. To je peti put kako Putin učestvuje u maršu na Crvenom trgu, noseći sliku svog oca, vojnika u Drugom svetskom ratu, prenosi TAS.\nPeskov: Odluka Irana posledica ishitrene odluke Vašingtona\nOdluka Irana da suspenduje neke obaveze iz nuklearnog sporazuma posledica je ishitrenih koraka Vašingtona, ocenio je portparol ruskog predsednika Dmitrij Peskov.\nU tragediji na aerodromu Šeremetjevo poginula 41 osoba\nPutin naredio izradu projekta za most sa Severnom Korejom\nRuski predsednik Vladimir Putin zadužio je Ministarstvo za razvoj dalekog istoka i Arktika da prouči projekat izrade saobraćajnog mosta koji bi povezao ruski region Primorski i Severnu Koreju, izjavio je izaslanik predsednika za okrug dalekog istoka Juris Trutnjev.\nVaterpolisti večeras protiv Holandije\n9:47 Januar 18, 2020\nU delu Australije stigle kiše i poplave, u ostatku bukte požari\n9:39 Januar 18, 2020\nEkonomski interesi SAD koče formiranje vlade u Prištini\n9:29 Januar 18, 2020\nSeljimi: Tači čini sve da ne dođe do koalicije između Samoopredeljenja i DSK\n8:56 Januar 18, 2020\n8:40 Januar 18, 2020


U subotu, 29. jula održana je, sada već tradicionalna novobečejska manifestacija “Opasuljivanje”.\nI ove godine, organizator je bila Turistička organizacija naše opštine, a za učešće se prijavilo čak 47 ekipa. Na ruku organizatorima je išlo i veoma lepo vreme koje je doprinelo uspešnosti ovogodišnjeg takmičenja u kuvanju pasulja.\nŽiri koji su činila tri člana probao je uzorke svih pasulja i doneo odluku da je najbolje skuvan pasulj udruženja “Remus” iz Mužlje. Drugoplasirani su bili “Komšije” iz Novog Bečeja, a treće mesto je zauzela ekipa “Tisa 66”.\nU takmičenju je učestvovala i ekipa Kancelarije za mlade opštine Novi Bečej koju je predvodila Ivana Dobožanov, koordinatorka ove institucije posvećene mladima. Tim od desetak mladih kuvao je pasulj, učestvovao u takmičenju, ali, pre svega, mladi su imali priliku da se druže, jačaju prijateljske veze, a svako ko je svratio do njihovog stola mogao je pronaći svoje mesto. Kako je ocenila Dobožanov, upravo je druženje i jačanje veza među mladima i smisao ovakvih manifestacija i učešća Kancelarije u njima.\nPored samog kulinarskog dela, svi prisutni bili su u prilici da uživaju u muzici grupe “Banda Drvena” koja je toplu julsku noć ispunila zvucima lepe muzike. Južnobački trubaduri (kako sami sebe nazivaju) čest su gost u varoši na levoj obali Tise, a veću pažnju javnosti privukli su pesmom “Tako ti je, moja mala, kada ljubi Lala”. Pored ovog poznatog vojvođanskog benda posetioci su mogli da gledaju i izvedbe Jovice Jašina, čuvenog glumca zrenjaninskog pozorišta, koji je našim sugrađanima, možda, najbolje poznat po svom izvođenju monodrame “Paorska groznica” koja je pre nekoliko godina pobrala simpatije našeg gledališta.\nBečej: Na današnji dan 44 aktivnih slučajeva zaražen...


Haradinaj na hitnom sastanku sa direktorom kosovske policije\nIzvor: RTS, 07.Sep.2018, 18:07\nKosovski premijer Ramuš Haradinaj sastao se hitno sa direktorom kosovske policije Rašitom Ćalajem, a kako je preneo portal "Ljajmi", do tog sastanka je došlo najverovatnije zbog najavljene posete predsednika Srbije Aleksandra Vučića Kosovu, sutra i u nedelju.\nĆalaj je potvrdio za taj medij da ga je Haradinaj pozvao na hitan sastanak, ali nije želeo da iznosi više detalja.\nLjajmi taj >> Pročitaj celu vest na sajtu RTS << sastanak dovodi u vezu sa onim što je ranije danas u Briselu šef vladine Kancelarije za KiM Marko Đurić obelodanio pismo koje potvrđuje da su prištinske vlasti zabranile posetu predsedniku Vučiću brani Gazivode, iako su predstavnici kosovskih vlasti prethodno tvrdili suprotno.\nPredsednik je, naime, ranije danas odlučio da u Briselu ne razgovara sa kosovskim predsednikom Tačijem.\nSrbijaDanas.com: UZBUNA ZBOG POSETE VUČIĆA! Haradinaj na HITNOM SASTANKU sa direktorom LAŽNE POLICIJE KOSOVA!\nHitan sastanak Haradinaja i direktora kosovske policije\nIzvor: BKTV News, 07.Sep.2018\nKosovski premijer Ramuš Haradinaj sastao se hitno danas sa direktorom kosovske policije Rašitom Ćalajem...Kako je preneo, portal Ljajmi do ovog sastanka je došlo najverovatnije zbog najavljene posete predsednika Srbije Aleksandra Vučića Kosovu, sutra i u nedelju...Ćalaj je potvrdio za ovaj medij...\nNa Gazivodama mirno, KPS na Brnjaku (FOTO)\nIzvor: Mondo, 08.Sep.2018, 12:28\nNa putevima ka hidroelektrani Gazivode, u opštini Zubin potok, prvoj tački posete predsednika Aleksandra Vučića KiM, danas pre podne nema vidljivog prisustva pripadnika kosovske policije... Međutim, prema administrativnom prelazu Brnjak prošao jedan konvoj KPS, javlja Tanjugov izveštač sa lica...


Vreme - Putnici i opasan teret u tunelu Vračar: Zaštita od požara po principu »valjda neće«\nVREME 1600, 1. septembar 2021. / VREME\nPutnici i opasan teret u tunelu Vračar:\nVračarski tunel, koji prolazi ispod centra Beograda, a kroz koji od jula 2018. godine prolaze i teretni vozovi natovareni opasnim i zapaljivim teretom, nema saglasnost za upotrebu od Sektora za vanredne situacije MUP a ni za jednu vrstu transporta – kako putničkog, tako ni teretnog, saznaje BIRN.\nNakon obustavljanja železničkog saobraćaja oko Kalemegdana zbog gradnje Beograda na vodi i zatvaranja pruge od Beograda do Novog Sada, sav opasni teret iz Pančeva više nije imao kuda da prolazi izuzev kroz tunel ispod centra grada, koji povezuje Pančevački most, preko stanice Vukov spomenik, sa Karađorđevim parkom. Vozovi sa opasnim teretom kroz tunel prolaze noću, od ponoći do četiri ujutru, kada nema putničkog saobraćaja, i zabranjeno je da se u tunelu u isto vreme nalaze dva voza sa opasnim teretom kako bi se smanjila opasnost od incidenta. Međutim, dokumenta do kojih je došao BIRN pokazuju da ne postoji mogućnost intervencije vatrogasno-spasilačke brigade ukoliko bi se opasni (otrovni, zapaljivi, eksplozivni) teret izlio u tunelu.\nTakođe, u slučaju požara, nije moguća bezbedna evakuacija putnika ukoliko do njega dođe u tunelu. Pored toga, dokumenta pokazuju i brojne nepravilnosti u protivpožarnoj zaštiti podzemne stanice "Vukov spomenik", koje godinama nisu ispravljane, zbog čega postoji više tužbi protiv nekadašnjih čelnika "Infrastruktura železnica Srbije".\n...i delovi dokumenata koji pokazuju stanje sigurnosti\nMaja 2018. godine, Uprava za vanredne situacije MUP a Srbije obavila je inspekcijski nadzor podzemne železničke stanice "Vukov spomenik" i utvrdila da stanica nije imala zakonom predviđeni plan zaštite od požara, da evakuacija putnika nije bezbedna, da nije bila kontrolisana ispravnost sistema za gašenje požara...\nInspekcijski zapisnik iz maja 2018. sadrži i mišljenje vatrogasno spasilačke brigade Beograd, koja navodi da nema mogućnosti za njihovu intervenciju ukoliko dođe do požara ili izlivanja opasnih materija jer nemaju dovoljno potrebne opreme – adekvatnih boca sa kiseonikom pomoću kojih bi mogli da izdrže više od nekoliko minuta gaseći požar, nemaju specijalno šinsko vozilo za gašenje požara, niti mogu da priđu vatrogasnim kolima ka stanicama "Pančevački most" i "Karađorđev park"…\nIako su, po zakonu o zaštiti od požara, inspektori MUP a bili nadležni da nakon inspekcijskog nadzora iz maja 2018. zabrane prevoz i robe i putnika kroz vračarski tunel zbog nemogućnosti evakuacije putnika i neposedovanja upotrebne dozvole sa aspekta zaštite od požara, oni to nisu uradili. Inspektori čak nisu naložili ni da se momentalno popravi centrala za dojavu požara, uz obrazloženje da je u toku nabavka nove centrale. Međutim, prema zapisnicima MUP a, u aprilu 2021. novi sistem za dojavu požara već nije radio. Osim toga, zapisnici protivpožarne inspekcije od 2014. pa na ovamo pokazuju da "Infrastruktura železnice Srbije" – državna kompanija koja upravlja i održava javnu železničku infrastrukturu u zemlji – godinama ne ispunjava mere koje su joj propisivale protivpožarne inspekcije MUP a u vezi sa tunelom "Vračar".\nIako je MUP BIRN u dostavio dokumenta po zahtevu za dostupnost informacija od javnog značaja, ni nakon više molbi nije obezbedio sagovornika koji bi mogao da objasni zbog čega inspektori nisu na osnovu Zakona o zaštiti od požara naložili zatvaranje saobraćaja kroz vračarski tunel nakon što su ustanovili da ne postoji mogućnost za bezbednu evakuaciju putnika.\nPrema podacima "Infrastruktura Železnica Srbije", najčešće se od opasnih materija prevoze naftni derivati, tečni naftni gas, sumporna, sirćetna i azotna kiselina, veštačka đubriva i amonijak. Oni navode da je curenja opasnog tereta iz voza koji ne može da napusti tunel "izuzetno malo verovatno" i da je predviđeno da se u slučaju požara ili sličnog incidenta teretni vozovi ne zaustavljaju u tunelu već izvan njega.\n"Ovo nije moguće ukoliko istovremeno dođe i do iskliznuća voza, ali je analiza rizika pokazala da je verovatnoća za to izuzetno mala, tj. da je verovatnoća da se to desi jedan događaj u 137 godina", navode, uz opasku da se takav događaj nikad u istoriji nije desio na teritoriji Srbije, a u celoj Evropi i Severnoj Americi su se u poslednjih pola veka desila samo dva takva slučaja.\nNapominju i da su se u poslednje tri godine u stanici "Vukov spomenik" "dogodile samo tri nezgode u funkcionisanju železničkog saobraćaja, i nijedna od njih nije imala apsolutno nikakve veze ni sa prevozom opasnih materija, niti sa protivpožarnom zaštitom".\nNajpre je 1. jula 2018. godine zatvorena Glavna železnička stanica u Beogradu zbog izgradnje "Beograda na vodi". Zajedno sa stanicom ukinuta je i pruga oko Kalemegdana, na čijem mestu se sada planira izgradnja "linijskog parka". Upravo tada, 1. jula, prvi vagoni sa opasnim teretom počeli su da prolaze kroz vračarski tunel.\nA onda, 1. februara 2019. zatvorena je i pruga Beograd – Novi Sad zbog izgradnje dela buduće pruge Beograd–Budimpešta. Tako je vračarski tunel ostao jedino mesto kroz koje vozovi – a sa njima i opasni teret – mogu da prolaze. "Urađene su studije i utvrđeno je da vozovi koji su išli oko Kalemegdana ubuduće mogu da koriste tunele u Beogradu i to noću kada ne saobraća ‘BG voz’", rekao je za "Politiku" 24. juna 2018. tadašnji gradski arhitekta Milutin Folić.\n"Stanica ‘Vukov spomenik’ još sredinom prošle godine osposobljena je za saobraćaj teretnih železničkih kompozicija. To je uključilo i sve bezbednosne i sigurnosne sisteme u stanici ‘Vukov spomenik’, a ispunjeni su svi zahtevi inspekcija zaduženih za ovu oblast", izjavio je 7. februara 2019. Nenad Stanisavljević iz "Infrastruktura Železnica Srbije" za "Novosti".\n"Preduzeće ‘Infrastruktura Železnice Srbije’ je pre nego što je propušten prvi voz preduzelo sve preventivne mere koje propisuje Sektor za vanredne situacije MUP a", izjavio je 13. februara 2019. za "Mondo" tadašnji državni sekretar u Ministarstvu građevinarstva, saobraćaja i infrastrukture Miodrag Poledica.\nMeđutim, inspekcijski zapisnici Uprave za vanredne situacije pokazuju da uveravanja o ispunjenosti svih zahteva inspekcije nisu bila tačna, a studija koju je pominjao Milutin Folić urađena je tek na proleće 2020. godine.\nBEZ ODOBRENOG PLANA ZAŠTITE\nPrvog jula 2018, kada je krenuo prevoz opasnog tereta, podzemna železnička stanica "Vukov spomenik" i dalje nije imala odobren neophodni plan zaštite od požara. Prema dokumentima do kojih je došao BIRN, MUP je ovaj plan odobrio tek deset dana kasnije – 10. jula. Stanica nije imala – niti joj je MUP to naložio da ugradi, s obzirom na novonastale okolnosti, pa ih nema ni danas – ni sistem za detekciju eksplozivnih atmosfera, ni instalacije sa protiveksplozivnom zaštitom koje imaju ulogu da spreče nastajanje varnica koje mogu da izazovu paljenje okolne eksplozivne atmosfere, ni sistem za odvođenje statičkog elektriciteta, niti dodatnu procenu rizika od požara i eksplozije.\nUprkos tvrdnjama nadležnih iz "Infrastruktura Železnica Srbije" i Ministarstva građevinarstva, saobraćaja i infrastrukture, ni do marta 2020. godine nisu bile ispunjene dve mere koje je inspekcija MUP a naložila ovoj kompaniji – nije bio obezbeđen potreban broj lica stručno osposobljenih za sprovođenje i organizovanje preventivnih mera i stalnog dežurstva, niti su kontrolisani stabilni sistemi za gašenje požara.\nIz "Infrastruktura Železnica Srbije" priznaju za BIRN da ove dve mere nisu ispunili, ali dodaju da "nijedna od te dve mere nije uticala na bezbednost železničkog saobraćaja".\nULAZAK U AVANTURU: Portal vračarskog tunela kod Pančevačkog mosta\n"POLA BEOGRADA BI OTIŠLO U VAZDUH"\nJedna od bezbednosnih mera koju je primenila "Infrastruktura Železnica Srbije" jeste potpuno razdvajanje putničkog saobraćaja od kompozicija sa opasnim materijama – ove potonje se kroz tunel voze noću, od ponoći do četiri ujutru, kada nema putničkog saobraćaja. Takođe, još jedna od mera bezbednosti jeste da se na deonici "Karađorđev park" – "Vukov spomenik" u istom trenutku može naći samo jedan voz koji u svom sastavu ima kola sa oznakom RID (oznaka za Pravilnik o međunarodnom železničkom prevozu opasne robe), što znači da se na ovoj pruzi ne mogu naći dva teretna voza u isto vreme. Ujedno, u stanicama "Pančevo glavna" i "Rakovica" (odnosno, "Beograd ranžirna") obavlja se pregled svakog teretnog voza koji u svom sastavu ima vagone sa oznakom RID.\nNa sajtu Saobraćajnog instituta CIP, koji je projektovao Železničku stanicu "Vukov spomenik", piše kako je stanica namenjena "saobraćaju lokalnih putničkih vozova". Iz "Infrastruktura Železnica Srbije", pak, tvrde da je Glavni projekat stajališta "Vukov spomenik" "od početka rađen tako da je dozvoljen prolaz vozova sa opasnim materijama i sa takvim stavom je i usvojen, a sa tim se saglasilo i tadašnje Javno železničko transportno preduzeće Beograd". U "Infrastrukturi Železnica Srbije" dodaju i da su još 1992. godine projektom "predviđena daleko manja ograničenja nego što su ona pod kojima se ovaj saobraćaj danas obavlja".\nSa ovim se, međutim, ne slaže direktor Saobraćajnog instituta CIP inženjer Milutin Ignjatović, koji za BIRN kaže da se kroz vračarski tunel ne smeju prevoziti opasne materije i da postoji projekat železničke obilaznice oko Beograda, "koja je trebalo da se završi". On dodaje i da je ta pruga trebalo da ide zajedno sa automobilskom obilaznicom oko Beograda, od Bubanj potoka, preko Vinče i budućeg mosta na Dunavu, pa da se onda pruga odvaja kod Pančeva i ide ka Azotari, Rafineriji… Međutim, po njegovim rečima, za ovu deonicu još nisu urađeni ni projekat za građevinsku dozvolu, niti projekat za izvođenje.\n"Danas puni vagoni otrovnih, eksplozivnih materija idu kroz ‘Vukov spomenik’, to je nedopustivo. To ko vam je rekao da je projektovano za te opasne materije, to je neznanje, to je laž, to je bruka i sramota", kaže Ignjatović dodajući da time što noću prevoze opasne materije, kada nema putnika, "misle da su rešili problem". "Kad bi se desila eksplozija, pola Beograda bi otišlo u vazduh", kaže on.\nDodaje da su od njega tražili da da saglasnost da opasne materije mogu da idu kroz stanicu "Vukov spomenik". "Ja im nisam dao tu saglasnost, jer tuda apsolutno ne mogu da idu opasne materije, zabranjeno je. Ali – sada moraju tuda da idu, nema kud, ne mogu rukama da je prenose", kaže Ignjatović.\nŠTA PIŠE U STUDIJI\n"Infrastruktura Železnica Srbije" je 20. juna 2018, dakle, desetak dana pre početka transporta opasnog tereta kroz tunel Vračar, raspisala javnu nabavku u kojoj je tražila uslugu izrade "Studije o definisanju uslova za saobraćaj vozova sa dizel vučom i saobraćaj vozova za prevoz opasnih materija kroz tunel Vračar i ostale objekte na području Beogradskog železničkog čvora". Ovu studiju je uradila austrijska kompanija ILF na proleće 2020. godine, dok je opasni teret već godinu i po dana prolazio kroz tunel. Poslednji deo studije o merenju protoka vazduha kroz tunel kompanija je uradila u aprilu 2021. godine.\nStudija, koja je sa godinu i po zakašnjenja trebalo da kaže kakvi su uslovi za prolazak opasnog tereta kroz tunel, nalazi da su operativne mere koje je preduzela "Infrastruktura železnica Srbije" – da je prevoz opasnog tereta ograničen na noćne sate i da se, u slučaju izbijanja požara, drugi vozovi ne zaustavljaju u stanici – predložene kao "minimalni bezbednosni zahtev" kako bi se ispunile bezbednosne obaveze za saobraćaj opasnih roba kroz tunel. Takođe, Studija zaključuje da je transport opasne robe kroz tunel Vračar, uz ovakve mere, "bolji ili istog nivoa rizika u poređenju sa prethodnom situacijom, kada se opasna roba prevozila prugom u neposrednom susedstvu stambenih i poslovnih objekata", odnosno, kada je opasni teret išao prugom oko Kalemegdana.\nDušan Blagojević, licencirani konsultant za procene rizika od katastrofa kod tehničko-tehnoloških nesreća, koji je imao uvid u ovu austrijsku studiju, kaže da ona obuhvata samo deo posledica po život i zdravlje ljudi, i to samo u delu stanice "Vukov spomenik", te da scenariji sa najtežim mogućim posledicama, koji su opisani u studiji, sigurno daleko prelaze same fizičke granice stanice.\nNa primer, studija se uopšte ne bavi posledicama koje će curenje otrovnog gasa poput hlora imati na površini, tj. šta se dešava sa građanima koji se u trenutku ispuštanja gasa nađu u blizini evakuacionih izlaza kroz koje bi, kako upozoravaju vatrogasci, otrovne materije mogle da izađu na površinu.\nBlagojević navodi da se, u slučaju da, na primer, iscuri hlor, dejstvo ovog toksičnog oblaka nikako neće završiti u stanici – prema scenariju iz studije, i proračunava da bi se smrtonosna doza hlora, u zavisnosti od pravca vetra, proširila u krugu od 2,2 kilometra oko mesta udesa.\nTakođe, Blagojević primećuje da Studija kod scenarija sa tečnim naftnim gasom nije uzela u obzir da će eksplozija jednog vagona izazvati lančanu reakciju, te da se ona mora računati za celu kompoziciju, što nije urađeno u studiji. "Ovde je ključno da u tunelu nije obezbeđena prinudna ventilacija i da može doći do stvaranja eksplozivnih smesa u džepovima tunela, jer je tečni naftni gas teži od vazduha. To znači da je verovatnoća eksplozije u ovom slučaju značajno veća nego tokom vožnje napolju, van tunela. Takođe, moralo se izračunati da li u slučaju ovakve eksplozije statika samog tunela izdržava toliki udar (kada cela kompozicija eksplodira) i da li će se urušiti zgrade iznad tunela – a to nije urađeno", kaže Blagojević.\nNEMAR ILI ŠTA JE SA PUTNICIMA\nIako austrijska studija iz 2020. nije rađena da bi procenjivala bezbednost putničkog saobraćaja, i njeni autori uočavaju da je rizik "uglavnom u vezi sa mogućnošću požara u putničkim vozovima dok su u tunelskim cevima, kada putnici iz voza u kome je nastala nezgoda treba da se evakuišu izvan stanica". Navodi se da izvan stanica ne postoji nikakva oprema – put za evakuaciju, sistem rasvete u slučaju opasnosti – koja bi služila za evakuaciji putnika u slučaju opasnosti. "Očigledno je da su uslovi za evakuaciju iz zaustavljenog voza u kvaru nepovoljni ukoliko se evakuacija odvija izvan stanica. Zbog velikog razmaka između vrata voza i poda tunela, izlazak iz voza može biti otežan, naročito osobama sa ograničenom pokretljivošću (tj. starijim osobama i deci). Ovo znatno povećava vreme koje je potrebno za evakuaciju putnika iz voza", navodi se u studiji.\nZbog nedostatka sistema rasvete, predviđeno je da se evakuacija putnika vrši u smeru kretanja voza kako bi čeona svetla voza bar malo osvetlila put tokom evakuacije, što za posledicu opet ima izloženost dimu koji se širi, navodi se u studiji.\nKako su za BIRN rekli iz "Infrastrukture železnica Srbije", posebna oprema za evakuaciju putnika u tunelima "do skora nije bila propisana u našoj zemlji i do sada je nema nijedan tunel u Srbiji". Iz IŽS navode i da "to znači da vračarski tunel ne predstavlja izuzetak u tom pogledu", kao i da će "prvi tunel opremljen takvom opremom biti novi čortanovački tunel, na trasi pruge za velike brzine".\nOsim pomenutih nepovoljnih uslova za evakuaciju putnika, autori austrijske studije računaju da u podzemnoj železničkoj stanici funkcionišu sledeći sistemi: "Stanica ‘Vukov spomenik’ je pokrivena stabilnim sistemom za otkrivanje požara i požarnim alarmnim sistemom koji je povezan sa centralnom upravljačkom jedinicom u stalno zaposednutoj kontrolnoj sobi. Nakon primanja signala o požaru, dežurni dispečer u kontrolnoj sobi sprovodi definisan postupak (program) za vanredne situacije."\nMeđutim, prema zapisnicima MUP a, ni 2014, ni 2018, ni 2021. sistem za dojavu požara nije bio u ispravnom i funkcionalnom stanju.\nIMA LI IZLAZA: Opasne materije ispod Beograda\nSISTEM JE SLEP ZA POŽAR U STANICI\nNa inspekcijskom pregledu u februaru 2014. Uprava za vanredne situacije MUP a Srbije ustanovila je da, uz još 37 nepravilnosti i nedostataka u protivpožarnoj zaštiti, sistem za dojavu požara – ne funkcioniše. Četiri godine kasnije, u maju 2018, inspekcija MUP a ponovo pronalazi da taj isti sistem za dojavu požara i dalje ne radi, međutim, "na reč" prihvata izjavu nadležnih iz "Infrastruktura Železnica Srbije" da je u toku nabavka nove centrale za dojavu požara "kako bi se ceo sistem za otkrivanje i dojavu požara doveo u ispravno stanje".\nUkrštajući informacije iz inspekcijskih izveštaja i javno dostupne podatke o javnim nabavkama "Infrastruktura železnica Srbije", vidi se da ni ovo nije bilo tačno: inspekcijski pregled urađen je 8. maja 2018; sutradan, 9. maja, "Infrastruktura Železnica Srbije" je od Ministarstva građevinarstva, saobraćaja i infrastrukture dobila zapisnik MUP a, a dan kasnije, 10. maja, "Infrastruktura Železnica Srbije" raspisala je obimnu javnu nabavku za "usluge hitnog otklanjanja nepravilnosti sistema zaštite od požara i izrade tehničke dokumentacije za potrebe održavanja objekta Železnička stanica ‘Vukov spomenik’".\nMeđu traženim uslugama i radovima, u ovoj javnoj nabavci nalazili su se i izrada idejnog projekta, izrada projekta, kao i ugradnja (izvođenje) stabilnog sistema za detekciju i dojavu požara – dakle, dva dana nakon što su iz "Infrastruktura Železnica Srbije" inspektorima MUP a rekli kako je nabavka već u toku, a inspektori im poverovali na reč.\nS obzirom da inspekcija MUP a nije naložila meru da se sistem za dojavu požara dovede u ispravno stanje, u naknadnim, kontrolnim inspekcijskim pregledima ne može se videti kada je novi sistem ugrađen. Kako kažu za BIRN iz "Infrastruktura Železnica Srbije", sistemi za zaštitu od požara u julu 2018. godine bili su u ispravnom stanju.\nMeđutim, prilikom novog inspekcijskog nadzora u aprilu 2021, otkrivamo da ni taj novi sistem za dojavu požara ne radi, i to ni na jednoj kritičnoj tački unutar stanice: u komandnoj sobi, kod trafostanice, kod dizel-električnog agregata, niti kod magacina ulja i maziva.\nOsim ovog nedostatka, inspekcija u aprilu 2021. otkriva još 23 nedostatka i nezakonitosti, od kojih se neki "vuku" godinama, a možda i decenijama. Na primer, sva tri inspekcijska nadzora (2014, 2018, 2021) nalaze da "Infrastruktura Železnica Srbije" ne održava mobilne aparate za gašenje požara i da nema dovoljno lica potrebnih za dežurstvo, kao i da nisu obučena za rad na centrali; 2014. i 2018. eksplicitno se navodi da nije moguća bezbedna evakuacija putnika, dok se 2021. navodi da tri od četiri evakuaciona izlaza nisu pravilno obeležena…\nTakođe, iz inspekcijskog nadzora od aprila 2021. saznajemo i da donetim planom zaštite od požara nije prikazano stvarno stanje. Na primer, u planu je predviđeno gašenje požara vodom u više prostora, dok u stvarnosti u tim prostorima uopšte ne postoje sprinkleri. Saznajemo da je nakon inspekcijskog pregleda u stanici utvrđen "visok rizik sa aspekta zaštite od požara"; da nema dovoljno vode za napajanje drenčer sistema i sistema vodene zavese…\nNO, ŠTA OVO UOPŠTE ZNAČI U PRAKSI?\nPrema rečima stručnjaka za poslove zaštite od požara, koji je želeo da ostane anoniman, a kome je BIRN pokazao izveštaje inspekcije, ovo praktično znači da je ceo sistem "slep" za bilo kakav požar koji izbije u stanici.\n"Kaže inspekcija da je utvrdila da sistem javlja grešku. To znači da negde sistem ili ima prekid, ili nije povezan kako treba i onaj u centrali je u suštini slep – ako se nešto zapali, centrala neće da reaguje na signal koji dobija od detektora. Javljač treba da oseti dim, šalje signal centrali, centrala treba u tom momentu da daje prvi signal onom ko dežura da ode da proveri. A ona to neće uraditi zato što javlja grešku", kaže stručnjak sa kojim je razgovarao BIRN.\nKao primer navodi funkcionisanje trafostanice, koja osim sistema za dojavu ima i sistem za gašenje: "Ako se nešto desi u trafostanici, centrala bi automatski morala da pokrene sistem za gašenje. Međutim, to se neće desiti jer centrala neće dobiti signal, trafostanica će da nastavi da gori, a onaj u komandnoj sobi neće znati šta se dešava, niti će centrala automatski da aktivira sistem za gašenje", kaže ovaj stručnjak.\nKako piše u odgovoru "Infrastruktura Železnica Srbije", od ukupno 24 mere koje je Uprava za vanredne situacije naložila aprila 2021. godine, 15 primedbi je u potpunosti otklonjeno, realizacija sedam mera je započeta i u toku je, a na dve naložene mere "Infrastruktura železnice Srbije" uložila je prigovor.\nRadmilo Marković, BIRN


Otvaranje naloga na Portalu eUprava nova usluga za građane\nUniverzitet u Kragujevcu novi počasni član NALED-a\nGrađani koji žele da bez čekanja u redovima završavaju administrativne poslove, moći će od zaposlenih u gradskim i opštinskim upravama da dobiju pomoć u otvaranju naloga na Portalu eUprave. Putem svog mobilnog telefona tako će moći da obave više od 500 procedura - pribave izvod iz matičnih knjiga, uverenje o nekažnjavanju ili da zakažu termin za izdavanje lične karte i pasoša.\nPrva obuka lokalnih službenika za pružanje nove usluge održana je danas u Kragujevcu, a NALED i Kancelarija za IT i eUpravu, uz pomoć EBRD-a, organizovaće još 20 onlajn treninga za ostale gradove i opštine. Radionice se sprovode u sklopu projekta „Unapređenje eDostave“ i cilj je da se građanima i privredi omogući da tokom kovid-19 krize, bez izlaganja riziku, završavaju obaveze u digitalnom okruženju.\n- Imajući u vidu aktuelnu epidemiološku situaciju, kao i želju da omasovimo korišćenje eUprave kao efikasnijeg i pristupačnijeg načina za obavljanje administrativnih poslova, želimo da upoznamo građane sa prednostima i upotrebom elektronskih usluga. Kragujevac, kao grad u kome se nalazi sedište Državnog data centra, među prvima će svojim stanovnicima, posebno onima koji su manje vični novim tehnologijama, obezbediti stručnu podršku da putem mobilnog telefona, na Portalu eUprava, dobiju pristup svojim podacima iz 15 nacionalnih registra i pribave dokumenta koja su im potrebna – izjavio je Nikola Dašić, gradonačelnik Kragujevca i predstavnik loklanih samouprava u NALED-ovom Savezu za eUpravu.\nNa današnjem skupu potpisan je i Sporazum o saradnji između Univerziteta u Kragujevcu i NALED-a, u cilju aktivnijeg uključivanja profesora, saradnika i studenata u reformske aktivnosti, kao što su kreiranje javnih politika, istraživanja i analiza koje doprinose kvalitetu poslovnog ambijenta na lokalnom i državnom nivou.\n- Univerzitet u Kragujevcu pristupio je članstvu u NALED-u i to vidim kao rezultat, ne samo obaveze koju univerzitet ima prema društvenoj zajednici, već i nastojanja našeg Univerziteta da preuzme vodeću ulogu u privrednom i društvenom razvoju šireg geografskog područja Šumadije i Pomoravlјa. Trudićemo se da doprinesemo pobolјšanju konkurentnosti Srbije na polјu nauke i obrazovanja, unapređenju položaja mladih i podsticaju saradnje između akademske zajednice i privrede. – rekao je rektor prof. Dr Nenad Filipović.\nSporazumom se otvara i prilika kragujevačkim studentima da se uključe u Berzu praksi, koju pokreću NALED i Univerzitet u Beogradu, i da svoje prvo poslovno iskustvo steknu u jednoj od 300 multinacionalnih i domaćih kompanija, lokalnih samouprava i organizacija civilnog društva.\nIzvršna direktorka NALED-a Violeta Jovanović istakla je da je Kragujevac vredan partner organizacije i jedna od lokalnih samouprava koja je najviše postigla u razvoju elektronskih usluga. „Kada smo pre dve godine testirali bezbednost podataka građana na lokalu, Kragujevac je bio jedan od prvih 10 gradova i opština koji su učestvovali u simulaciji hakerskih napada i ušli u proces zaštite informacija i IT sistema od zloupotreba. Sa Univerzitetom kao 13. počasnim članom naše organizacije iz redova akademske zajednice, bićemo još uspešniji u kreiranju digitalne budućnosti, boljih uslova za poslovanje privrede, ali i rešenja za prevazilaženje posledica kovid-19 krize – rekla je Jovanović.\nHakeri napadaju na 39 sekundi, kako zaštititi podatke građana na lokalu\nZastarela oprema, manjak IT stručnjaka, pa i propusti poput nedovoljno čestog...Pročitaj vest


Slovenačka udruženja traže da se omogući ulazak u državu migrantima iz BiH – Poslovnidnevnik.BA\nHome / Vijesti / BiH / Slovenačka udruženja traže da se omogući ulazak u državu migrantima iz BiH\nnov 23, 2019\tBiH, EU, Regija, Vijesti Leave a comment 217 Views\nSlovenačka udruženja predložila su Vladi da omogući slobodan ulazak u Sloveniju hiljadama ilegalnih migranata koji borave u BiH, te dalje u druge zemlje EU, ali ih Vlada ignoriše, tvrdi mariborski list “Večer”.\nNevladine organizacije “InfoKolpa”, “Filantropija” i “Ambasada Rog” kritikuju način na koji se prema migrantima odnose posljednje dvije vlade Slovenije, prethodna Mire Cerara i sadašnja Marjana Šareca.\nU ovim organizacijama smatraju da je sadašnja humanitarna kriza u prihvatnim centrima ilegalnih migranata u BiH posljedica i politika masovne readmisije migranata iz Slovenije, najprije u Hrvatsku, a onda i u BiH, navodi “Večer”, a prenosi Hina.\nOn ističe da bi Slovenija mogla da omogući migrantima normalan ulazak kao prva zemlja Šengena, čime bi postala uzor drugim članicama da postupe prema načelu solidarnosti, prenosi “Večer”.\nIz Ministarstva spoljnih poslova Slovenije, koje sada vodi Cerar, o mogućoj inicijativi u vezi sa ilegalnim migrantima u BiH navode da to nije u njihovoj, već u nadležnosti Ministarstva unutrašnjih poslova./NN/\nPrevious Radončić doveo u pitanje koaliciju sa SDA: SBB nije veliki interesent za vlast\nNext Stotine migranata na Vučjaku u sve lošijim uvjetima dočekuje zimu


Iz Ambasade SAD-a za Fokus: Pozivamo vlasti u BiH da omoguće medijima da rade bez straha i pritiska – Fokus.ba\nReakcija na odluku tužilaštva\nSjedinjene Države snažno podržavaju slobodu štampe, te pravo svih novinara na slobodu izražavanja. Vlada SAD smatra da su slobodni i odgovorni mediji jedan od stubova demokracije, naveli su iz Ureda za odnose s javnošću Ambasade SAD-a u BiH\nNakon odluke Kantonalnog tužilaštva Sarajevo da neće provoditi istragu protiv predsjednika Općinskog odbora SDA Novi Grad Huse Ćesira i njegovog sina Muamera Ćesira zbog napada na fotoreportera Žurnala Adija Kebe koji se u Sarajevu desio u martu 2019. godine komentar na ovu odluku, te na to kakva se njome poruka šalje bh. medijima zatražili smo i od Ambasade Sjedinjenih Američkih Država u BiH.\nU odgovoru na upit Fokusa iz Ambasade SAD-a još jednom su ukazali na važnost slobode medija, a pozvali su i vlasti u našoj zemlji da stvore okruženje i ambijent u kojem će mediji raditi svoj posao bez uznemiravanja, straha i pritisaka.\n-Sjedinjene Države snažno podržavaju slobodu štampe, te pravo svih novinara na slobodu izražavanja. Vlada SAD smatra da su slobodni i odgovorni mediji jedan od stubova demokracije. Pozivamo sve relevantne organe vlasti da stvore okruženje u kojem mediji mogu raditi svoj posao bez uznemiravanja, straha i neprimjerenog pritiska – naveli su za Fokus iz Ureda za odnose s javnošću Ambasade SAD .\nPodsjećamo, kako je objavio Žurnal, Kantonalno tužilaštvo Sarajevo, 20. novembra ove godine donijelo je naredbu da se neće provoditi istraga protiv Huse Ćesira i Muamera Ćesira zbog krivičnog djela laka tjelesna povreda. Iz Tužilaštva KS su ocijenili da ne postoje dokazi koji bi ukazivali na to da su otac i sin Ćesir fotoreporteru Žurnala Adiju Kebi “kritične prilike nanijeli telesne povrede”.\nOvakva odluka donesena je uprkos tome što o napadu svjedoči i video snimak dostupan i javnosti, a koji je Žurnal kao dokaz dostavio i Tužilaštvu KS.\n#ambasada sad#huso ćesir


Svedok saradnik otkrio dilersku mrežu iz Kolumbije i Crne Gore - IndeksOnline.rs\nNaslovna REGION Crna Gora Svedok saradnik otkrio dilersku mrežu iz Kolumbije i Crne Gore\nSvedok saradnik otkrio dilersku mrežu iz Kolumbije i Crne Gore\nPODGORICA – Službenici Uprave policije su u koordinaciji sa Specijalnim državnim tužilaštvom realizovali akciju “Manjifiko” i na taj način prekinuli medunarodni lanac krijumčarenja kokaina iz Kolumbije u Crnu Goru, prenosi portal CdM.\nKrivičnim prijava je obuhvaćeno ukupno 11 lica, od kojih je do sada uhapšeno sedam.\nKako je prenela crnogorska “Borba”, iz Kolumbije je kruzerom Manjifiko stiglo 18 kg kokaina.\nS.P. iz Tivta koji je uhapšen kao član kriminalne grupe koja se bavila švercom kokaina, priznao je krivicu, a tužilaštvo planira da mu dodeli status svedoka saradnika, prenosi prenosi list Dan.\nIstražitelji sumnjaju da je Danilo Đurović bio na čelu ove kriminalne organizacije. Advokat Ratko Pantović potvrdio je za Dan da brani šestoricu osumnjicenih i da su svi oni na saslušanju u Specijalnom državnom tužilaštvu negirali krivicu.\nKOLAŠINAC UMESTO SUSPENZIJE VODIO TRENING PRVOG TIMA! FK Novi Pazar saopštenjem obmanuo javnost


Anja Ilić osvojila nove medalje u Grčkoj – Zlatibor.News\nTrenutno najbolja srpska smučarka, Anja Ilić je osvojila tri srebrne medalje u juniorskoj konkurenciji u Grčkoj gde je održano FIS takmičenje u roler skijanju.\nNa programu su bile trke na 6 km (Up Hill), 5 km (distanca) i 1,3 km (sprint) u muškoj i ženskoj kategoriji.\nPrvo se trčalo 6 kilometara (Up Hill) gde je Anja Ilić u seniorskoj konkurenciji bila četvrta, a u dok je među juniorkama bila druga. U kvalifikacionoj sprint trci na 1.300 metara Anja Ilić je bila treća, ali je u finalu seniora bila četvrta, dok je u juniorskoj konkurenciji ponovo osvojila drugo mesto.\nTreći dan je doneo najviše uzbuđenja, u trci na pet kilometara takmičarke su bile veoma izjednačene. Prvo mesto je osvojila domaća takmičarka Maria Tsakiri, koja je stazu pretrčala za 10:20.7. Drugo mesto je osvojila takmičarka iz Makedonije, Viktorija Todorovska (10:21.6), a treće Maria Danou (10:22.8).\nAnja Ilić je u ovoj trci bila četvrta sa vremenom 10:23.9, što je bilo za 3 sekunde sporije od prvoplasirane u seniorskoj konkurenciji. Među juniorkama Anja Ilić je i u ovoj disciplini zauzela drugom mesto.\n“Dosta smo trenirali, tako da rezultat nije izostao. Nažalost, falilo je malo sportske sreće za još bolji uspeh,” rekao je predsednik SK Zvezda, Janko Ilić.\nU klubu nastavljaju sa treninzima kako bi se forma podigla pred početak nove sezone.\nTagged Anja Ilic, FIS trka, grcka, SK Zvezda, smucanje, zlatibor\nU petak 10.ilindanski sportski susreti u Gostilju\nU petak, 2.avgusta na Ilindan u Gostilju će se i ove godine okupiti najbolji sportisti opštine Čajetina. Po deseti put će biti održana nadmetanja u malom fudbalu, basketu, prevlačenju konopca, skoku u dalj, prevlačenju klička i bacanju kamena s ramena. Svečano otvaranje manifesacije je planirano za 10 časova, a u 10.30 počinju takmičenja u malom […]


State Department ohrabruje Kosovo i Srbiju da nastave moratorijum na pitanja priznavanja\nState Department ohrabrio je Kosovo i Srbiju da, kako je ukazano, nastave sa moratorijumom na pitanja priznavanja koja komplikuju napredak u tehničkim oblastima.\nOvo je precizirano u odgovoru neimenovanog portparola na upit Glasa Amerike povodom prve godišnjice Washingtonskog sporazuma potpisanog u američkoj prijestonici.\nDvije verzije dokumenta od šesnaest tačaka, za kosovsku i srpsku stranu, prije godinu dana u Ovalnoj kancelariji Bijele kuće, u prisustvu bivšeg američkog predsjednika Donalda Trumpa, potpisali su aktuelni predsjednik Srbije Aleksandar Vučić i bivši kosovski premijer Avdulah Hoti - tada glavni politički pregovarači dvije strane.\nNeimenovani portparol State Departmenta je u odgovoru Glasu Amerike precizirao i da će Sjedinjene Države nastaviti saradnju sa Srbijom i Kosovom u ispunjavanju obaveza podržavajući, kako je ustvrdio, cilj sveobuhvatne normalizacije njihovih odnosa.\n„Nadamo se da će naši partneri u dobroj vjeri poštovati obaveze koje su prihvatili prošle godine u Vašingtonu. Brojni elementi sporazuma podrška su prioritetima i naše šire vizije regiona - energetska diverzifikacija, regionalna povezanost, primena moratorijuma na prijavu u članstvo u međunarodnim organizacijama i kampanju za povlačenje priznanja nezavisnosti Kosova, kao i pronalaženje i identifikovanje nestalih osoba“, navedeno je u odgovoru prispjelom Glasu Amerike iz State Departmenta.\n“SAD su spremne da podrže rad na postizanju sveobuhvatnog, obavezujućeg sporazuma o normalizaciji odnosa između Kosova i Srbije, usredsređenog na uzajamno priznavanje, koji postavlja temelje za trajnu saradnju i napredak. Podržavamo dijalog uz posredovanje EU i ohrabrujemo strane da se ponovo uključe u proces - imajući u vidu hitnost rješavanja i tehničkih i političkih pitanja“, navedeno je u odgovoru neimenovanog zvaničnika američkog Državnog sekretarijata.\nVašingtonski sporazum potpisan je poslije dvodnevnih razgovora najviših predstavnika delegacija Kosova i Srbije u američkoj prijestonici 3. i 4. septembra 2020. Bivši predsjednik Trump označio ga je prekretnicom kojom je okončana, kako se izrazio, nasilna i tragična prošlost, kao i godine neuspješnih pregovora dvije strane koje su u višedecenijskom sporu.\nDogovor kojem je formalni posrednik bio Trump suštinski je omogućio Ričard Grenel - njegov bivši izaslanik za dijalog Srbije i Kosova. Pristup bivše američke administracije, prema tvrdnjama njenih tadašnjih zvaničnika, rješavanju spora Kosova i Srbije bio je isključivo usredsređen na ekonomsku saradnju dvije strane, koja bi naposlijetku, kako su očekivali, trebalo da doprinese približavanju u političkom smislu i konačno - postizanju sveobuhvatnog sporazuma o normalizaciji odnosa.\nVašingtonskom sporazumu, prethodila je kontroverza o navodnim tajnim razgovorima zvaničnika SAD, Kosova i Srbije o scenariju podjele Kosova ili pak razmjeni teritorija dvije strane. Takve tvrdnje su američki zvaničnici, a pogotovo Ričard Grenel, žustro odbacivali.\nDesetogodišnje razgovore Kosova i Srbije obilježio je promenjiv učinak, česti prekidi i neprimjenjivanje postignutih dogovora, ali i postizanje sporazuma o normalizaciji ekonomskih odnosa septembra 2020. u Vašingtonu - posredstvom SAD.


Deca iz vode – „Sećanje na Milana i Magi“ u KST-u | Rockomotiva\nPočetna Fresh Festivali i koncerti Deca iz vode – „Sećanje na Milana i Magi“ u KST-u\nEKV tribute projekat Deca iz vode održaće koncert sećanja na Milana i Magi i obeležiti 25 godina od poslednjeg beogradskog koncerta EKV-a 19.septembra u 22.30h u bašti KST-a.\nKoncert koji je grupa Ekatarina Velika odsvirala na leto 1994.godine u rasprodatoj bašti KST-a bio je ujedno i njihov poslednji beogradski koncert. Od tada je prošlo 25 godina a sećanje na njega i Margitu Stefanović Magi koja je uz Milana bila jedini član grupe od početka do kraja i dalje živi u srcima poklonika njihove muzike. Udruženje „Deca iz vode“, koje okuplja kreativne osobe i poštovaoce dela Milana i Magi, manifestacijama u gradovima širom bivše Jugoslavije čuva sećanje na njih i reafirmiše stvaralaštvo grupe EKV putem projekcije spotova, filmova, fotografija i koncertnog izvođenja njihovih pesama.\nOvog puta, ljubitelji muzike EKV-a okupljaju se 19. septembra u bašti KST-a na tribute koncertu pod nazivom „Sećanje na Milana i Magi“. Pored godišnjice Milanovog rođenja (21.09.1958) i godišnjice Margitine smrti (18.09.2002.) ovom prilikom biće obeležena i 25. godišnjica njihovog poslednjeg beogradskog koncerta, na istom mestu gde je i održan.\n– Veliko nam je zadovoljstvo i čast što će se kao specijalni gost pojaviti i Boško Stanojević Bole, poslednji basista EKV-a koji je svirao na tom koncertu, kažu Deca iz vode i dodaju: – On će najpre evocirati uspomene na Milana i Magi, kao i na taj koncert, a kasnije i svirati zajedno sa nama. Bole je danas basista grupe Kanda, Kodža i Nebojša, a pored toga drži časove gitare u KST-u.\nPre koncerta na velikom video bimu biće prikazani spotovi i fotografije koje su uradili članovi udruženja „Deca iz vode“ a posetioci će čuti i kraće intervjue sa gostima. Pored repertora koji obuhvata sve najveće hitove i najbolje pesme EKV-a sa svih albuma, specijal ovog koncerta biće i nekoliko pesama koje će biti odsvirane akustično, baš kao što su nekad Milan i Magi radili na EKV unplugged nastupima. Po završetku koncerta DJ Matinee i Vule nastavljaju manifestaciju uz žurku do 4h.


eKapija | Javni prijevoz u Zaječaru dobiće sistem za smanjenje saobraćajnih nezgoda - Pametni čipovi detektuju kritične situacije i šalju upozorenja\nIzvor: eKapija | Četvrtak, 15.08.2019.| 10:36\nJavni prijevoz u Zaječaru dobiće sistem za smanjenje saobraćajnih nezgoda - Pametni čipovi detektuju kritične situacije i šalju upozorenja\nGrad Zaječar otpočeo je realizaciju projekta "Sistem obavještavanja u realnom vremenu za smanjivanje saobraćajnih nezgoda u gradu Zaječaru" vrijedan oko 25 miliona dinara (oko 213.000 EUR). Projekat se sprovodi u okviru programa "Pametni gradovi", Ministarstva bez portfelja zaduženo za inovacije i tehnološki razvoj.\nProjekat se odnosi na sistem za izbjegavanje sudara kao i za smanjenje povreda i smrtnih slučajeva u saobraćaju, a njime je predviđeno da se sistem ugradi na 45 putničkih službenih vozila lokalne samouprave, javnih komunalnih preduzeća i drugih javnih činioca, kao i na 15 autobusa gradskog prijevoza.\n- Investitor može kasnije nadograditi sistem i povećati broj vozila na kojima će se predvidjeti postavljanje sistema - kažu iz Gradske uprave za eKapiju.\nSistem se sastoji od dva dijela: Jedinice za prednji vjetrobran, koja sadrži kameru, EieKu čip i zvučnik za audio upozorenja i displeja za vizuelna upozorenja, koji se montira na komandnu tablu ili u vjetrobran.\n- Kamera skenira rutu vožnje i određenim algoritmima otkriva prisustvo drugih vozila na putu, oznake na putu, saobraćajne znakove, ograničenje brzine i ugrožene učesnike u saobraćaju kao što su pješaci i biciklisti. Kada sistem detektuje situaciju, koja predstavlja opasnost od predstojećih sudara, upozorava vozača vizuelnim i zvučnim upozorenjem. To omogućava vozaču kritičnu sekundu da koči ili usporava da bi se izbjegao sudar - navodi se u prezentaciji projekta.\nCilj je, kako se navodi, da se ovim sistemima nivo bezbjednosti na putevima podigne na najviši nivo a saobraćajne nezgode svedu na minimum.\n- Takođe, veoma bitna karakteristika sistema je ta da kamera u sebi ima data karticu za prenos podataka do servera. Na serveru se čuvaju podaci i obavlja analiza na kojim dionicama puta se najčešće javljaju upozorenja. Može se reći da sistem "pamti" i "uči" iz određenih situacija, te sljedeći put kada se vozilo nađe na kritičnoj dionici puta javlja se upozorenje i vozač se blagovremeno obavještava da posebno obrati pažnju prilikom vožnje tom dionicom - navodi se u prezentaciji projekta Gradske uprave.\nMinistarstvo bеz portfеlja zadužеno za inovacijе i tеhnološki razvoj podržalo je osam jedinica lokalnih samouprava koji su dobili sredstva za realizaciju projekata u okviru programa za razvoj "pametnih gradova" u ukupnom iznosu od 206 miliona dinara (oko 1,76 mil EUR).\nSistem obavještavanja u realnom vremenu za smanjivanje saobraćajnih nezgoda u gradu Zaječaru\nbezbjednost saobraćaja u Zaječaru


Zvezda odbila 17 miliona evra, Terzić objasnio zašto - Sportske.net\nZvezda odbila 17 miliona evra, Terzić objasnio zašto\nUkoliko se saberu tri konkretne ponude koje su ove zime stigle na "Marakanu" a koje nisu prihvaćene dolazi se do ozbiljne cifre koja je mogla da se slije u kasu Crvene zvezde.\nMnogima je pomogla, hoće li i Boaćiju?Radnički iz Niša "navija" da Zvezda ne proda BoaćijaAleksić NE dolazi, Boaći još uvek "u izlogu"!Rambo posetio Zvezdin trening, tu su i emisari iz EngleskeČeka se odluka UEFA - Mrkela nagovestio kakav će biti ishod!\nGeneralni direktor fudbalskog kluba Crvena zvezda Zvezdan Terzić otkrio je koliko su crveno-beli mogli da zarade ove zime i zašto su konkretne ponude iz Nemačke, Turske i Francuske na kraju odbijene.\nZvezda je išla na prodaju Ričmonda Boaćija i zbog toga su Štutgart i Bašakšehir odbijeni kada su došli sa ponudama za Nemanju Radonjića i Aleksandra Pešića.\n"Štutgart je za Radonjića nudio 6.000.000, Bašakšehir za Pešića 5.000.000, a od Boaćija smo očekivali bar 7 ili 8.000.000. Nismo hteli da prodajemo ni Radonjića ni Pešića, jer je transfer Boaćija bio prioritet", objasnio je Zvezdan Terzić.\nCrveno-beli su odmah po završetku jesenjeg dela sezone imali dogovor sa Boaćijem i bili su spremni da ga puste ali ne pod bilo kakvim uslovima.\n"Nismo želeli da Boaćija prodamo za 4.500.000 evra. Novac nam jeste potreban, ali rezonovali smo biznis logikom – bolje je premostiti nekako narednih pet meseci i dočekati idući prelazni rok, da uzmemo titulu jer Boaći nam mnogo znači", istakao je Terzić.\nTo praktično znači da je Zvezda ove zime odbila gotovo 17 miliona evra, a na kraju se u kasu slio milion od prodaje Gelora Kange. Evo kako je Terzić objasnio Kanginu prodaju.\n"Morali smo, za četiri meseca mu je isticao ugovor. Dobili smo za njega 1.000.000 evra. Sa njim bismo svakako bili jači, ali gde mi je poslovna opravdanost poteza da odbijem milion i da on u junu ode za džabe?", konstatovao je generalni direktor crveno-belih.\nOstaje samo da se vidi da li će Crvena zvezda do kraja februara pokušati da realizuje transfer Ričmonda Boaćija u Rusiju ili Kinu jer je Mitar Mrkela nagovestio takvu mogućnost u današnjem obraćanju novinarima u Antaliji.


Tag: Saša Popović i Suzana Jovanović || story.rs\nTag: "Saša Popović i Suzana Jovanović"\nDanijel je sin Suzane Jovanović iz prvog braka, a Saša ga je prihvatio kao svoje dete! Evo kako on izgleda (foto)\nSin Suzane Jovanović iz prvog braka, Danijel, jedan je od najvećih razloga, zbog kog Suzana obožava svog supruga Sašu Popovića.\nSuzana i Saša Popović vole život na visokoj nozi, a ćerka nije mogla biti skromnija: Evo zašto se Aleksandra krije od javnosti!\nĆerka Saše Popovića i Suzane Jovanović oduvek intrigira domaću javnost svojom odlukom da se u medijima ne pojavljuje. Devojka, koja svojom lepotom izuzetno podseća na majku, odlučila je da, za razsliku od svojih roditelja, nema dodira sa estradom...